
ACTA 


COMMENTARIUM OFFICIALE 


ACTA PII PP. X 


LITTERAE APOSTOLICAE 


I. 


CONCEDUNTUR INDULGENTIAE PLENARIAE ET PARTIALES FIDELIBUS QUI MISSAE 
QUOTIDIANAE LUGDUNI PRO PAUPERIBUS DEFUNCTIS CURA PIAE UNIONIS 
CRUCIFIXI A VENIA CELEBRANDAE, VEL IN SPIRITU SE SISTANT. 


PIUS PP. X. 


Ad perpetuam rei memoriam. - Caritatis opera eo digniora sunt, 
quae a Nobis adiuventur, quo hominibus duriore fortuna oppressis opem 
ferunt, eorumque potius animas quam corpora sublevare intendunt. 
Laeto igitur accepimus animo, pium opus in templo Deiparae Virginis 
ab Angelo salutatae civitatis Lugdunensis conditum fuisse, quod sibi potis- 
simum proponit fidelibus in egestate defunctis auxilio venire, eisque 
aeterna solatia sacrosanct6 Missae sacrificio quotidie implorare. 

Cum vero dilectus filius canonicus Iosephus Lémann, Moderator 
piae consociationis SSmi a venia danda Crucifixi Redemptoris, humiles 
Nobis preces adhibuerit, ipsius Cardinalis Archiepiscopi Lugdunensis 
voto subnixas, ut pium huiusmodi opus caelestibus Ecclesiae thesauris 
ditare dignaremur; Nos hisce optatis, quantum in Domino possumus, 
annuendum existimavimus. Quare, de Omnipotentis Dei misericordia ac 
Beatorum Petri et Pauli Apostolorum Eius auctoritate confisi, omnibus 
Christifidelibus, qui Sacro in memorata aede litando, quolibet anni ad 
cuiusque lubitum eligendo die, devote interfuerint, vel quamlibet Mis- 
sam conspirante consensu ubilibet audierint, ac vere poenitentes et con- 
fessi, atque intra illius actionem sacra Communione refecti, Deo preces 
secundum praedicti pii operis institutum ac mentem effuderint, plenariam, 

semel singulis mensibus lucrandam, omnium peccatorum suorum induL 
gentiam et remissionem misericorditer in Domino concedimus. Praeterea 
iisdem fidelibus, qui corde saltem contriti, vel Sacro in eadem Ecclesia 
faciendo, vel cuivis alii Missae ubilibet celebrandae devote pariter adsti- 
terint, atque ea durante, ut praefertur, oraverint, quo die id egerint, 
septem annos totidemque quadragenas de iniunctis eis seu alias quomo- 
dolibet debitis poenitentiis in forma Ecclesiae consueta relaxamus. Quas 
omnes et singulas indulgentias, peccatorum remissiones ac poenitentia- 
rum relaxationes etiam animabus fidelium in Purgatorio detentis per 
modum suffragii applicari posse, largimur. Insuper pii operis supradicti 
mens et institutum est, ut sacrosanctum, quod supra diximus, Missae 
sacrificium ad labes poenasque fidelium defunctorum qui infra recen- 
sentur, singulis in hebdomada diebus expiandas valeat. [dest feria cuius- 
que hebdomadae secunda, litandum erit pro sacerdotibus hac vita in 
egestate functis, et quorum paroeciae « casuali », quod vocant, careant ; 
nec non pro utriusque sexus religiosis, qui vel vexationis vel exilii causa 
ab omnibus derelicti diem supremum obierint. Feria autem tertia pro 
pauperibus et hominibus omni subsidio deslitutis, qui in civitatibus 
moriantur; feria quarta pro egentibus agricolis; feria quinta pro mili- 
tibus, qui vel in praeliis, vel in castris vel etiam in stativis mortem 
permixte occubuerint, aut sint publica contagione absumpti. Feria sexta 
pro miseris nautis et navigantibus, qui fluctibus obruti extremum vitae 
ediderint spiritum. Sabbato pro inopia laborantibus, qui in nosocomiis 
decesserint. Die denique dominico pro omnibus vagis hominibus, quo- 
rum mors ignoretur, nec non pro iis, qui sint aliquo infortunio interfecti. 

In contrarium facientibus non obstantibus quibuscumque. Praesen- 
tibus perpetuo valituris. 

Datum Romae apud S. Petrum, sub annulo Piscatoris die xxvitr 
Maii mpccccx Pontificatus Nostri anno septimo. 


R. Carp. Merry pew VAL, 
L. 4 S. a Secretis Status. 

II. 


RECURRENTE CENTENARIO ADEPTAE LIBERTATIS ANNIVERSARIO CONCEDUNTUR 
FIDELIBUS REIPUBLICAE MEXICANAE INDULGENTIAE PLENARIAE ET PAR- 
TIALES HOC ANNO TANTUM. 


PIUS PP. X. 


Gratiae, quae sunt auctori Deo pro omnibus bonis assidue persol- 
vendae, iure meritoque Mexicanam gentem impellunt ad memoriam 
fausti suae nationis eventus religiosis auspiciis celebrandam. Primum 
enim iam volvitur saeculum, a quo populus ille se in libertatem vindi- 
care coepit; et felicem hance nacta occasionem patria Sodalitas, a catho- 
licis diurnis commentariis, Sacrorum Antistitum votis ac suffragiis 
innixa, proposuit, ut a Mexico iusiurandum renovaretur, quo inde ab 
anno MDCCXxxviI se suaeque Deiparae Virginis a Guadalupe Patrocinio 
respublica credidit atque commisit. 

Cum vero huiusmodi religionem fel. rec. Benedictus XIV Decessor 
Noster anno mpcc.tv auctoritate sua confirmaverit, cumque Nos semel 
atque iterum propensam voluntatem Nostram erga illam nobilem regio- 
nem ostenderimus, hoc potissimum gaudio affecti, quod ibi cuncti 
civium ordines se tantae Patronae beneficiis devinctos profiteantur, 
eamque eximia veneratione colant, precibus Mexicani Archiepiscopi 
ceterorumque eius Reipublicae Praesulum benigne exceptis, sollemne hoc 
fidei futurum testimonium caelestibus Ecclesiae thesauris libentes locu- 
pletamus. Quare quum secundo dominico die, proximi mensis Octobris, 
Beatae Virgini Mariae, divae Matri, sacro, in Mexici templis, pia prae- 
habita in novem continuos dies supplicatione, sanctum, quod supra 
memoravimus, iusiurandum denuo dari constitutum sit; Nos, quo hoc 
fidei et pietatis opus in uberius animarum emolumentum cedat, omni- 
bus ac singulis utriusque sexus Christifidelibus vere poenitentibus et con- 
fessis ac S. Communione refectis, quoties quamlibet ex Ecclesiis Cathe- 
dralibus, Basilicis, Conlegiatis, Parochialibus et Vicariis Reipublicae Mexica- 
nae, secunda, uti diximus dominica Octobris huius vertentis anni, a primis 
vesperis ad occasum solis diei huiusmodi devote visitaverint, ibique pro 
Christianorum Principum concordia, haeresum extirpatione, peccatorum 
conversione ac S. Matris Ecclesiae exaltatione pias ad Deum preces 
effuderint, toties plenariam omnium peccatorum suorum indulgentiam 
et remissionem misericorditer in Domino cencedimus. lis vero fidelibus, 

qui corde saltem contrito, quocumque die novendiali praedictae suppli- 
cationi in quavis Ecclesia vel publico oratorio eiusdem Mexicanae ditio- 
nis adstiterint, septem annos totidemque quadragenas de iniunctis eis 
seu alias quomodolibet debitis poenitentiis in forma Ecclesiae consueta 
relaxamus. Quas omnes indulgentias, peccatorum remissiones ac poe- 
nitentiarum relaxationes etiam animabus Christifidelium in Purgatorio 
igne detentis per modum suffragii applicari posse misericorditer in Do- 
mino concedimus et largimur. In contrarium facientibus non obstantibus 
quibuscumque. Volumus autem ut praesentium litterarum transumptis, 
seu exemplis etiam impressis, manu alicuius notarii publici subscriptis 
et sigillo personae in ecclesiastica dignitate constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud S. Petrum, sub annulo Piscatoris, die xvr lunii 
mcMx, Pontificatus Nostri anno septimo. 


R. Carp. Merry DEL VAL, 
L. 4 S. a Secretis Status. 


III. 


ECCLESIA METROPOLITANA LEOPOLIENSIS LATINORUM 
TITULO BASILICAE MINORIS DECORATUR. 


PIUS PP. X. 


Ad perpetuam rei memoriam. — Constat apprime Cathedralem 
Leopoliensem Latinorum Ecclesiam, anno mcccLxx sub titulo Deiparae 
Virginis Sideribus receptae aedificatam, ac deinde anno mccccxtr in Me- 
tropolitanam erectam et constitutam, merito omnium sacrarum aedium 
Provinciae Galiciae, caput haberi atque appellari. Illuc quotannis innu- 
meri peragre adventantes fideles, turmatim confluere solent, vetustissi- 
mam Deiparae Imaginem veneraturi, quae ex decreto Capituli Vaticani 
iam inde ab anno mpccLxu aureo diademate redimita fuit. Virginis enim 
praesentem opem nobilis illius regionis incolae iugiter experti sunt. Ipse 
Poloniae, Russiae, et Lituaniae rex loannes Casimirus, una cum regni 
Proceribus, Senatu, nobiliumque virorum coetu, templum superenun- 
ciatum adivit ut in trepidis rebus atque in ancipiti Regni fortuna, prae- 
sidium numinis supplex impetraret; et Deiparam Regni Polonorum Re- 
ginam praedicans, instituens, Ipsius tutelae ac patrocinio se Regnumque 
suum sollemni nuncupato voto concredidit. Praeterea eadem in sacra 

aede praestantibus artis operibus exculta, et divite suppellectili prae- 
dita, Beati Confessoris Iacobi de Strepa, Archiepiscopi Leopoliensis, 
sacrae exuviae summa quidem religione asservantur, mox per decretum 
Sanctae huius apostolicae Sedis in arcam argenteam elegantiorem trans- 
ferendae. Nunc autem cum haec omnia memoria repetens venerabilis 
frater Iosephus Bilczewski, Archiepiscopus Leopoliensis Latinorum, capi- 
tuli, cleri, populique sibi commissi votis obsecundans, Nos enixis pre- 
cibus flagitaverit, ut Leopoliensem Metropolitanam Ecclesiam Basilicae 
Minoris titulo ac dignitatem cohonestare dignaremur Nos ut perinsigne 
idem templum potiori per Nos splendore renideat, optatis his annuen- 
dum propensa voluntate existimavimus. Quare cum ita sint, auctoritate 
Nostra Apostolica, praesentium vi, perpetuumque in modum Metropoli- 
tanam aedem Leopoliensem Latinorum sub titulo B. M. Virginis in coe- 
lum Assumptae, ad Minoris Basilicae titulum et dignitatem evehimus, 
omnibus et singulis privilegiis eidem attributis quae Basilicis Mino- 
ribus almae huius Urbis de iure competunt. Decernentes praesentes 
litteras firmas atque efficaces semper existere et fore, suosque plena- 
rios et integros effectus sortiri et obtinere, illisque ad quos spectat et in 
posterum spectabit, in omnibus et per omnia plenissime suffragari, sicque 
in praemissis per quoscumque iudices ordinarios et delegatos iudicari et 
definiri debere, atque irritum esse et inane, si secus super his a quoquam, 
quavis auctoritate, scienter vel ignoranter contigerit attentari. Non obstan- 
tibus Constitutionibus et Ordinationibus apostolicis, ceterisque contrariis 
quibuscumque. 

Datum Romae apud S. Petrum, sub annulo Piscatoris, die xx1 
Tunii mcmx, Pontificatus Nostri anno septimo. 


R. Carp. MERRY DEL VAL, 
L. a Secretis Status. 


IV. 


SACERDOTIBUS INSCRIPTIS IN RECENTER ADIECTA QUARTA SECTIONE PII CON- 
SORTII SUB TITULO DEIPARAE VIRGINIS PERDOLENTIS, DIOECESIS MEDIO- 
LANENSIS, CONCEDITUR PRIVILEGIUM MISSARUM. 


PIUS PP X. 


Ad perpetuam rei memoriam. — Nobis exponendum curavit dile- 
ctus filius Paulus Colli, sacerdos, Moderator spiritualis theologici semi- 
narii Mediolanensis, in hac dioecesi iam a duobus saeculis pium extare 

sub titulo Deiparae Virginis Perdolentis sacerdotum consortium, cuius 
finis est Sacrum pro defunctis sodalibus gratuito litare. Cum vero tri- 
bus sectionibus, ex quibus huiusmodi consortium hucusque constitit, 
quarta sit recens adiecta, enixe Nos idem dilectus filius rogavit, ut quartae 
quoque huic sectioni easdem spirituales gratias, quae tribus aliis semel 
atque iterum concessae fuerint, impertiri dignaremur. Nos piis hisce 
votis obsecundantes, ac de Omnipotentis Dei misericordia ac Beatorum 
Petri et Pauli Apostolorum Eius auctoritate confisi, praesentium tenore 
Apostolica auctoritate Nostra concedimus ac largimur, ut Missae quae 
de Ordinarii licentia, atque ex praedictae consortionis praescripto a 
presbyteris sociis pro defunctis confratribus ad quodlibet cuiusque Ec- 
clesiae altare rite celebrabuntur, animae seu animabus pro qua seu 
pro quibus celebratae fuerint, perinde suffragentur, ac si ad privilegia- 
tum altare peractae fuerint. In contrarium facientibus non obstantibus 
quibuscumque. Praesentibus perpetuo valituris. Volumus autem ut prae- 
sentium litterarum transumptis, seu exemplis etiam impressis, manu 
alicuius notarii publici subscriptis et sigillo personae in ecclesiastica 
dignitate constitutae munitis, eadem prorsus fides adhibeatur quae adhi- 
beretur ipsis praesentibus si forent exhibitae vel ostensae. 

Datum Romae apud S. Petrum, sub annulo Piscatoris, die xx1 Iunii 
mcMX, Pontificatus Nostri anno septimo. 


R. Carp. Merry DEL VAL, 
L. 48 S. a Secretis Status. 


ECCLESIA CATHEDRALIS PLOCENSIS 
AD DIGNITATEM BASILICAE MINORIS EVEHITUR. 


PIUS PP. X. 


Ad perpetuam rei memoriam. — Cathedralis Plocensis Ecclesia 
titulo S. Mariae Masoviensis, Cathedralibus omnibus Poloniae Russicae 
vetustate antecellit. Eminet structura, picturis muralibus vitreisque; nec 
minus innumeris priscae artis monumentis nobilitatur. Duo Polonorum 
reges inibi compositi in pace expectant immutationem, et splendida 
ipsorum sepulcra sacram eandem aedem exornant. Perinsignibus etiam 
Sanctorum reliquiis gaudet, et Sancti Sigismundi Burgundiae Regis caput 
antiqua ibidem religione asservatur. Est Sedes dioecesanae Confraterni- 

tatis a SS. Sacramento; Sacrarium abundat mirandis sacris vasis, et 
pretiosa supellectile; adiacet Ecclesiae musaeum quod omnigenae artis 
conspicuis documentis excellet. Iam vero cum venerabilis frater Anto- 
nius lulianus, Episcopus Plocensis Nos enixis precibus flagitaverit, ut 
Cathedralem ipsam suam, Basilicam Minorem renuntiare dignaremur, 
Nos gloriosas animo repetentes sacrae illius aedis memorias, votis his 
annuendum propensa voluntate censuimus. Quare cum ita sint Aposto- 
lica Nostra auctoritate, praesentium tenore, cathedrale templum Plo- 
cense titulo S. Mariae Masoviensis, ad Basilicae Minoris dignitatem 
evehimus; illique privilegia omnia tribuimus quae Minoribus almae 
huius Urbis Nostrae Basilicis de iure competunt. Decernentes praesen- 
tes litteras firmas atque efficaces semper existere et fore, suosque 
plenarios et integros effectus sortiri et obtinere, illisque ad quos spe- 
ctat et in posterum spectabit, in omnibus et per omnia plenissime suf- 
fragari, sicque in praemissis per quoscumque iudices ordinarios et 
delegatos iudicari et definiri debere, atque irritum esse et inane, si secus 
super his a quoquam, quavis auctoritate scienter vel ignoranter conti- 
gerit attentari. Nos obstantibus Constitutionibus et Ordinationibus apo- 
stolicis, ceterisque contrariis quibuscumque. 

Datum Romae apud S. Petrum, sub annulo Piscatoris, die 1 Iulii mcmx, 
Pontificatus Nostri anno septimo. 


R. Carp. Merry Dev VAL, 
L. 4 S. a Secretis Status. 


VI. 


PIACULARIS PERPETUA MISSA, IN OMNIBUS GALLIAE ECCLESIIS 
INSTITUITUR ADDITA PLENARIA INDULGENTIA. 


PIUS PP. X. 


Ad perpetuam rei memoriam. — Romanum decet Pontificem, cui 
Militantis Ecclesiae divinitus regimen commissum est, ad Purgantem 
etiam Ecclesiam animum paterno studio convertere. Quare magno in pri- 
mis animi solatio novimus non deesse pios in Gallia sacerdotes qui 
plures quotannis Missas sponte celebrent, ut abolita a civilibus legibus 
Missarum legata, quantum est situm in iis, suppleant; ipsosque sacer- 
dotes merito laudis praeconio cohonestantes, minime dubitamus asserere, 
eosdem Deo Nobisque acceptissimum opus inchoasse. Nos ipsi praeterea 
iuxta mentem piorum fundatorum duo Missarum millia .singulos in 

annos celebranda providimus, ne vita functorum fidelium in purgatorio 
igne detentae animae tanto spirituali bono destituantur. Nunc autem 
novum cupientes Pontificalis sollicitudinis argumentum proferre, placet 
Nobis multorum Galliae Antistitum votis annuere, et sollemnem in uni- 
versa eadem natione supplicationem indicere, ut animae defunctorum 
ipsorum piaculari Sacro ritu Jitato a peccatis solvantur. Itaque Aposto- 
lica Nostra auctoritate praesentium vi perpetuumque in modum edici- 
mus, ut singulis annis uno e Novembris mensis dominicis diebus in 
universis Galliae Ecclesiis ad eum quem supra diximus finem, requietis 
Missa celebretur; omnibusque et singulis fidelibus ex utroque sexu qui 
eadem dominica in Ecclesiis ipsis admissorum confessione expiati, coele- 
stibus epulis se reficiant, plenariam omnium peccatorum suorum indulgen- 
tiam ad labes poenasque defunctorum in forma Ecclesiae solita expiandas 
concedimus. Decernentes praesentes Litteras firmas, validas atque effi- 
caces semper existere et fore, suosque plenarios et integros effectus 
sortiri et obtinere, illisque ad quos spectat et in posterum spectabit, 
in omnibus et per omnia plenissime suffragari, sicque in praemissis 
per quoscumque iudices ordinarios et delegatos iudicari et definiri 
debere, atque irritum et inane, si secus super his a quoquam, quavis 
auctoritate, scienter vel ignoranter, contigerit attentari. Non obstanti- 
bus Constitutionibus et Ordinationibus apostolicis, ceterisque contrariis 
quibuscumque. 

Datum Romae apud S. Petrum, die vi Iulii mcmx, Pontificatus No- 
stri anno septimo. 


R. Carp. Merry DEL VAL, 
L. 4 S. a Secretis Status. 

S. Congregatio S. Officii 


S. CONGREGATIO S. OFFICH 


(SECTIO DE INDULGENTIIS) 


DUBIA CIRCA INTERPRETATIONEM MOTUS PROPRII “ CUM PER APSTOLICAS”’, 
DIEI 7 APRILIS 1910. 


Feria IV, die 13 Iulii 1910. 


Circa interpretationem Motus Proprii « Cum per Apostolicas » diei 
7 Aprilis currentis anni 1910 Supremae huic Sacrae Congregationi S. Of- 
ficii sequentia dubia proposita sunt: 

1.° Utrum Sacrae Congregationi S. Officii recognoscendae exhiberi 
debeant concessiones Indulgentiarum et facultatum Indulgentias respi- 
cientium, quae ante diem 1*" Novembris 1908 a S. Congregatione de 
Propaganda Fide factae fuerunt suis subditis. , 

2° Utrum exhiberi debeant recognitioni Congregationis S. Officii 
concessiones Indulgentiarum et facultatum Indulgentias respicientium 
factae ab eadem Congregatione de Propaganda Fide post diem 1*™ No- 
vembris 1908 et in posterum ab eadem faciendae suis subditis. 

Quibus mature perpensis, Emi ac Rmi DD. Cardinales Inquisitores 
Generales in plenario conventu habito feria IV, die 13 curr. mensis Julii, 
respondendum decreverunt : 

Ad 1." Negative. 

Ad 2." Negative. 

Et ad mentem. Mens est ut firma et observanda maneat lata lex 
per Decretum S. Congregationis Indulgentiarum ac SS. Reliquiarum a 
Benedicto XIV approbatum die 28 Ianuarii 1756, confirmatum a Pio 
PP. IX, die 14 Aprilis 1856, iterumque confirmatum a SSmo Dfio Nostro 
Pio PP. X, die 29 Septembris 1908 (Ordo servandus in Romana Curia, 
Normae peculiares cap. VII, art. 2, n. 81) hoc est: 

« Impetrantes posthac generales Indulgentiarum concessiones teneri 
sub poena nullitatis gratiae obtentae exemplar earumdem concessio- 
num ad Secretariam S. Congregationis deferre ». Idest ad Secretaria 
S. Officii. 

Sequenti vero feria V, die 14 eiusdem mensis, SSmus D. N. D. Pius 

divina providentia Papa X, in solita audientia R. P. D. Adsessori S. Of- 
ficii impertita, Emhorum Patrum resolutiones adprobare et confirmare 
dignatus est. 


Romae, ex Aedibus S. Officii, die 15 Tulii 1910. 


Aloisius Giambene, Substitutus pro Indulgentiis. 
L. S. 


S. CONGREGATIO CONSISTORIALIS 


DECRETUM. 


Postulante Archiepiscopo S. Ioannis Terraenovae quaenam metho- 
dus posthac servanda esset in providendis episcopalibus sedibus illius 
provinciae quae nonnullos ante annos erecta est, SSmus Dominus No- 
ster Pius PP. X, de consulto S. Congregationis Consistorialis iuxta 
votum Delegati apostolici Canadiensis dominii et Terranovae, statuit et 
decrevit ut in provisione sedium episcopalium memoratae provinciae 
ecclesiasticae eaedem serventur normae quae vigent in provinciis dominii 
Canadiensis, contrariis quibusvis non obstantibus. 

Datum Romae, ex aedibus S. Congregationis Consistorialis , die 
18 Tulii 1910. 


C. Carp. De Lat, Secretarius. 
L. 4 S. S. Tecchi, Adsessor. 


NOMINATIONES EPISCOPORUM. 


SSmus D. N. Pius PP. X, decreto Sacrae Congregationis Consisto- 
rialis, elegit : 

25 iulii 1910. — R. P. D. Aloisium Boschi, episcopum Ripanum, 
in Delegatum Apostolicum dioecesis Montis Alti, durante infirmitate 
illius episcopi et ad nutum S. Sedis. 

26 iulii 1910. — R. P. D. Paulum Aemilium Bergamaschi, episco- 
pum cathedralis ecclesiae Troianae, in archiepiscopum titularis ecclesiae 
Areopolitanae. 


27 iulii 1910. — R. D. Iosephum Chartrand, rectorem cathedralis 
ecclesiae Indianopolitanae ibique vicarium generalem episcopi, in epi- 
scopum titularis ecclesiae Flaviadensis cum deputatione in Coadiuto- 
rem cum futura successione R. P. D. Francisci Silas Chatard, epi- 
scopi Indianopolitani. 


Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


S. CONGREGATIO DE SACRAMENTIS 


DECRETUM 


DE AETATE ADMITTENDORUM 
AD PRIMAM COMMUNIONEM EUCHARISTICAM. 


Quam singulari Christus amore parvulos in terris fuerit prosequu- 
tus, Evangelii paginae plane testantur. Cum ipsis enim versari in deli- 
ciis habuit; ipsis manus imponere consuevit; ipsos complecti, ipsis 
benedicere. Idem indigne tulit repelli eos a discipulis, quos gravibus 
his dictis reprehendit: Sinite parvulos venire ad me, et ne prohibueritis 
eos ; talium est enim regnum Dei‘. Quanti vero eorundem innocentiam 
animique candorem faceret, satis ostendit quum, advocato parvulo, 
discipulis ait: Amen dico vobis, nisi efficiamini sicut parvuli, non intra- 
bitis in regnum coelorum. Quicumque ergo humiliaverit se sicut parvulus 
iste, hic est maior in regno coelorum. - Et qui susceperit unum parvulum 
talem in nomine meo me suscipit *. 


1 Marc., x, 13, 14, 16. 
Matra., xvi, 3, 4, 5. 

Haec memorans catholica Ecclesia, vel a sui primordiis, admovere 
Christo parvulos curavit per eucharisticam Communionem, quam iisdem 
subministrare solita est etiam lactentibus. Id, ut in omnibus fere anti- 
quis libris ritualibus ad usque saeculum XIII praescriptum est, in bapti- 
zando fiebat, eaque consuetudo alicubi diutius obtinuit; apud Graecos 
et Orientales adhuc perseverat. Ad summovendum autem periculum, ne 
lactentes praesertim panem consecratum eiicerent, ab initio mos inva- 
luit Eucharistiam iisdem sub vini tantum specie ministrandi. 

Neque in baptismate solum, sed subinde saepius divino epulo refi- 
ciebantur infantes. Nam et ecclesiarum quarundam consuetudo fuit 
Eucharistiam praebendi puerulis continuo post clerum, et alibi post adul- 
torum Communionem residua fragmenta iisdem tradendi. 

Mos hic deinde in Ecclesia latina obsolevit, nec sacrae mensae 
participes fieri coeperunt infantes, nisi illucescentis rationis usum ali- 
quem haberent et Augusti Sacramenti notitiam quandam. Quae nova 
disciplina, ab aliquot Synodis particularibus iam recepta, solemni san- 
ctione firmata est oecumenici Concilii Lateranensis IV, anno mccxv, 
promulgato celebri canone XXI, quo fidelibus, postquam aetatem ratio- 
nis attigerint, sacramentalis Confessio praescribitur et Sacra Communio, 
hisce verbis: « Omnis utriusque sexus fidelis, postquam ad annos discre- 
« tionis pervenerit, omnia sua solus peccata confiteatur fideliter, saltem 
«semel in anno proprio sacerdoti, et iniunctam sibi poenitentiam 
« studeat pro viribus adimplere, suscipiens reverenter ad minus in 
« Pascha Eucharistiae sacramentum, nisi forte de consilio proprii sacer- 
« dotis ob aliquam rationabilem causam ad tempus ab eius perceptione 
« duxerit abstinendum ». 

Concilium Tridentinum ', nullo pacto reprobans antiquam discipli- 
nam ministrandae parvulis Eucharistiae ante usum rationis, Lateranense 
decretum confirmavit et anathema dixit in eos qui contra sentirent: 
« Si quis negaverit omnes et singulos Christi fideles utriusque sexus, 
« quum ad annos discretionis pervenerint, teneri singulis annis, saltem 
«in Paschate, ad communicandum, iuxta praeceptum S. Matris Eccle- 
« siae, anathema sit » *. 

Igitur vi allati et adhuc vigentis decreti Lateranensis, Christi 
fideles,. ubi primum ad annos discretionis pervenerint, obligatione 
tenentur accedendi, saltem semel in anno, ad Poenitentiae et Eucha- 
ristiae sacramenta. 


’ Sess. XXI, de Communione, c. 4. 
® Sess. XIII, de Eucharistia, c. 8, can. 9. 

Verum in hac rationis, seu discretionis aetate statuenda haud pauci 
errores plorandique abusus decursu temporis inducti sunt. Fuerunt enim 
qui aliam sacramento Poenitentiae, aliam Eucharistiae suscipiendae 
discretionis aetatem assignandam esse censerent. Ad Poenitentiam qui- 
dem eam esse aetatem discretionis iudicarunt, in qua rectum ab inho- 
nesto discerni posset, adeoque peccari; ad Eucharistiam vero seriorem 
requiri aetatem, in qua rerum fidei notitia plenior animique praeparatio 
posset afferri maturior. Atque ita, pro variis locorum usibus hominumve 
opinionibus, ad primam Eucharistiae receptionem hine decem annorum 
aetas vel duodecim, hinc quatuordecim vel maior etiam est constituta, 
prohibitis interim ab eucharistica Communione pueris vel adolescen- 
tibus praescripta aetate minoribus. 

Istiusmodi consuetudo, qua per speciem tutandi decoris augusti 
Sacramenti arcentur ab ipso fideles, complurium exstitit causa malo- 
rum. Fiebat enim ut puerilis aetatis innocentia a Christi complexu 
divulsa, nullo interioris vitae succo aleretur; ex quo illud etiam conse- 
quebatur, ut praevalido destituta praesidio iuventus, tot insidiis circum- 
venta, amisso candore, ante in vitia rueret, quam sancta mysteria 
delibasset. Etiamsi vero primae Communioni diligentior institutio et 
accurata sacramentalis Confessio praemittatur, quod quidem non ubique 
fit, dolenda tamen semper est primae innocentiae iactura, quae, sumpta 
tenerioribus annis Eucharistia, poterat fortasse vitari. 

Nec minus est reprobandus mos pluribus vigens in locis, quo 
sacramentalis Confessio inhibetur pueris nondum ad eucharisticam men- 
sam admissis, aut iisdem absolutio non impertitur. Quo fit ut ipsi pec- 
catorum fortasse gravium laqueis irretiti magno cum periculo diu 
iaceant. 

Quod vero maximum est, quibusdam in locis pueri nondum ad 
primam Communionem admissi, ne instante quidem mortis discrimine, 
Sacro muniri Viatico permittuntur, atque ita, defuncti et more infantium 
illati tumulo, Ecclesiae suffragiis non iuvantur. 

Eiusmodi damna inferunt qui extraordinariis praeparationibus 
primae Communioni praemittendis plus aequo insistunt, forte minus 
animadvertentes, id genus cautelae a Iansenianis erroribus esse profe- 
ctum, qui Sanctissimam Eucharistiam praemium esse contendunt, non 
humanae fragilitatis medelam. Contra tamen profecto sensit Tridentina 
Synodus quum docuit, eam esse « antidotum quo liberemur a culpis 
« quotidianis et a peccatis mortalibus praeservemur » '; quae doctrina 


? Sess. XIII, de Eucharistia, c. 2. 

nuper a Sacra Congregatione Concilii pressius inculcata est decreto die 
xxvi mensis Decembris an. mpccccv lato, quo ad Communionem quoti- 
dianam aditus universis, tum provectioris tum tenerioris aetatis patuit, 
duabus tantummodo impositis conditionibus, statu gratiae et recto 
voluntatis proposito. 

Nec sane iusta causa esse videtur quamobrem, quum antiquitus 
sacrarum specierum residua parvulis etiam lactentibus distribuerentur, 
extraordinaria nunc praeparatio a puerulis exigatur qui in primi candoris 
et innocentiae felicissima conditione versantur, mysticoque illo cibo, 
propter tot huius temporis insidias et pericula indigent maxime. 

Quos reprehendimus abusus ex eo sunt repetendi, quod nec scite nec 
recte definiverint, quaenam sit aetas discretionis, qui aliam Poenitentiae, 
aliam Eucharistiae assignarunt. Unam tamen eandemque aetatem ad 
utrumque Sacramentum requirit Lateranense Concilium, quum coniun- 
ctum Confessionis et Communionis onus imponit. Igitur, quemadmo- 
dum ad Confessionem aetas discretionis ea censetur, in qua honestum ab 
inhonesto distingui potest, nempe qua ad usum aliquem rationis per- 
venitur; sic ad Communionem ea esse dicenda est, qua eucharisticus 
panis queat a communi dignosci; quae rursus eadem est aetas in qua 
puer usum rationis est assequutus. 

Nec rem aliter acceperunt praecipui Concilii Lateranensis inter- 
pretes et aequales illorum temporum. Ex historia enim Ecclesiae con- 
stat, synodos plures et episcopalia decreta, iam inde a saeculo xu, paulo 
post Lateranense Concilium, pueros annorum septem ad primam Com- 
munionem admisisse. Exstat praeterea summae auctoritatis testimonium, 
Doctor Aquinas, cuius haec legimus: « Quando iam pueri incipiunt ali- 
« qualem usum rationis habere, ut possint devotionem concipere huius 
« Sacramenti (Eucharistiae), tune potest eis hoc Sacramentum conferri »'. 
Quod sic explanat Ledesma: « Dico ex omnium consensu, quod omni- 
« bus habentibus usum rationis danda est Eucharistia, quaantumcumque 
« cito habeant illum usum rationis; esto quod adhuc confuse cognoscat 
« ille puer quid faciat » *. Eumdem locum his verbis explicat Vasquez: 
« Si puer semel ad hunc usum rationis pervenerit, statim ipso iure 
« divino ita obligatur, ut Ecclesia non possit ipsum omnino liberare » °*. 
Eadem docuit S. Antoninus, scribens: « Sed cum est doli capax (puer), 
«cum scilicet potest peccare mortaliter, tum obligatur ad praeceptum 


1 Summ. Theol., 3 part., q. 80, a. 9, ad 3. 
* In S. Tuom., 3 p., q. 80, a. 9, dub. 6. 
*In 3 P., S. Tuom., disp. 214, c. 4, n. 43. 

« de Confessione, et per consequens de Communione » ‘. Tridentinum 
quoque Concilium ad hanc impellit conclusionem. Dum enim memorat 
Sess. XXI, c. 4: « parvulos usu rationis carentes nulla obligari neces- 
« sitate ad sacramentalem Eucharistiae communionem », unam hanc rei 
rationem assignat, quod peccare non possint: « Siquidem, inquit, ade- 
« ptam filiorum Dei gratiam in illa aetate amittere non possunt ». Ex 
quo patet hance esse Concilii mentem, tunc pueros Communionis neces- 
sitate atque obligatione teneri quum gratiam peccando possunt amittere. 
His consonant Concilii Romani verba, sub Benedicto XIII celebrati ac 
docentis, obligationem Eucharistiae sumendae incipere « postquam pue- 
« ruli ac puellae ad annum discretionis pervenerint, ad illam videlicet 
« aetatem in qua sunt apti ad discernendum hunc sacramentalem cibum, 
« qui alius non est quam verum l[esu Christi corpus, a pane communi 
« et profano, et sciunt accedere cum debita pietate ac religione » *. Cate- 
chismus Romanus autem, « qua aetate, inquit, pueris sacra mysteria 
« danda sint, nemo melius constituere potest quam pater et sacerdos, 
« cui illi confiteantur peccata. Ad illos enim pertinet explorare, et a 
« pueris percunctari, an huius admirabilis Sacramenti cognitionem ali- 
« quam acceperint et gustum habeant » *. 

Ex quibus omnibus colligitur aetatem discretionis ad Communionem 
eam esse, in qua puer panem eucharisticum a pane communi et cor- 
porali distinguere sciat ut ad altare possit devote accedere. Itaque non 
perfecta rerum Fidei cognitio requiritur, quum aliqua dumtaxat ele- 
menta sint satis, hoc est aliqua cognitio; neque plenus rationis usus, 
quum sufficiat usus quidam incipiens, hoc est aliqualis usus rationis. 
Quapropter Communionem ulterius differre, ad eamque recipiendam 
maturiorem aetatem constituere, improbandum omnino est, idque Apo- 
stolica Sedes damnavit pluries. Sic fel. rec. Pius Papa IX litteris Cardi- 
nalis Antonelli ad episcopos Galliae datis die x11 Martii anno mpcccLxvi 
invalescentem in quibusdam dioecesibus morem protrahendae primae 
Communionis ad maturiores eosque praefixos annos acriter improbavit. 
Sacra vero Congregatio Concilii, die xv mensis Martii an. Mpcccii Con- 
cilii Provincialis Rothomagensis caput emendavit, quo pueri vetabantur 
infra duodecimum aetatis annum ad Communionem accedere. Nec absi- 
mili ratione se gessit haec S. Congregatio de disciplina Sacramentorum 
in causa Argentinensi die xxv mensis Martii anno mpccccx; in qua cum 


1 Pp. III, tit. 14, c. 2, § 5. 

2 Istruzione per quei che debbono la prima volta ammettersi alla S. Comunione. 
Append. XXX, P. 11. 

3 P. II, De Sacr. Euchar., n. 63. 

ageretur, admittine possent ad sacram Communionem pueri vel duo- 
decim vel quatuordecim annorum, rescripsit: « Pueros et puellas, cum 
« ad annos discretionis seu ad usum rationis pervenerint, ad sacram 
« mensam admittendos esse ». 

Hisce omnibus mature perpensis, Sacer hic Ordo de disciplina Sacra- 
mentorum, in generali Congregatione habita die xv mensis Iulii a. mpccccx, 
ut memorati abusus prorsus amoveantur et pueri vel a teneris annis 
Iesu Christo adhaereant, Eius vitam vivant, ac tutelam inveniant contra 
corruptelae pericula, sequentem normam de prima puerorum Commu- 
nione, ubique servandam statuere opportunum censuit. 

I. Aetas discretionis tum ad Confessionem tum ad S. Communio- 
nem ea est, in qua puer incipit ratiocinari, hoc est circa septimum 
annum, sive supra, sive etiam infra. Ex hoc tempore incipit obligatio 
satisfaciendi utrique praecepto Confessionis et Communionis. 

II. Ad primam Confessionem et ad primam Communionem neces- 
saria non est plena et perfecta doctrinae christianae cognitio. Puer 
tamen postea debebit integrum catechismum pro modo suae intelligen- 
tiae gradatim addiscere. 

III. Cognitio religionis quae in puero requiritur, ut ipse ad pri- 
mam Communionem convenienter se praeparet, ea est, qua ipse fidei 
mysteria necessaria necessitate medii pro suo captu percipiat, atque 
eucharisticum panem a communi et corporali distinguat ut ea devotione 
quam ipsius fert aetas ad SS. Eucharistiam accedat. 

IV. Obligatio praecepti Confessionis et Communionis, quae puerum 
gravat, in eos praecipue recidit qui ipsius curam habere debent, hoc 
est in parentes, in confessarium, in institutores et in parochum. Ad 
patrem vero, aut ad illos qui vices eius gerunt, et ad confessarium, 
secundum Catechismum Romanum, pertinet admittere puerum ad pri- 
mam Communionem. 

V. Semel aut pluries in anno curent parochi indicere atque habere 
Communionem generalem puerorum, ad eamque, non modo novensiles 
admittere, sed etiam alios, qui parentum confessariive consensu, ut supra 
dictum est, iam antea primitus de altari sancta libarunt. Pro utrisque 
dies aliquot instructionis et praeparationis praemittantur. 

VI. Puerorum curam habentibus omni studio curandum est ut post 
primam Communionem iidem pueri ad sacram mensam saepius accedant, 
et, si fieri possit, etiam quotidie, prout Christus Iesus et mater Ecclesia 
desiderant, utque id agant ea animi devotione quam talis fert aetas. Memi- 
nerint praeterea quibus ea cura est gravissimum quo tenentur officium 
providendi ut publicis catechesis praeceptionibus pueri ipsi interesse 

pergant, sin minus, eorundem religiosae institutioni alio modo sup- 
pleant. 

VII. Consuetudo non admittendi ad confessionem pueros, aut 
numquam eos absolvendi, quum ad usum rationis pervenerint, est 
omnino improbanda. Quare Ordinarii locorum, adhibitis etiam remediis 
iuris, curabunt ut penitus de medio tollatur. 

VIII. Detestabilis omnino est abusus non ministrandi Viaticum et 
Extremam Unctionem pueris post usum rationis eosque sepeliendi ritu 
parvulorum. In eos, qui ab huiusmodi more non recedant, Ordinarii 
locorum severe animadvertant. 

Haec a PP. Cardinalibus Sacrae huius Congregationis sancita SSmus 
D. N. Pius Papa X, in audientia diei vu currentis mensis omnia adpro- 
bavit, iussitque praesens edi ac promulgari decretum. Singulis autem 
Ordinariis mandavit ut idem decretum, non modo parochis et clero 
significarent, sed etiam populo, cui voluit legi quotannis tempore prae- 
cepti paschalis, vernacula lingua. Ipsi autem Ordinarii debebunt, uno- 
quoque exacto quinquennio, una cum ceteris dioecesis negotiis, etiam 
de huius observantia decreti ad S. Sedem referre. 

Non obstantibus contrariis quibuslibet. 

Datum Romae ex Aedibus eiusdem S. Congregationis, die vim men- 

sis Augusti anno mpccccx. 


D. Carp. Ferrata, Praefectus. 
Ph. Giustini, a secretis. 


8. CONGREGATIO CONCILI 


Cum haec S. C. ad dubium propositum a R. P. D. Episcopo Gerun- 
densi, in plenario coetu, diei 22 Ianuarii currentis anni reposuerit: 
« Pauperes (in Hispania) ut fruantur indulto quadragesimali non teneri 
ad eleemosynam elargiendam: teneri autem si frui velint aliis privilegiis 
Bullae Cruciatae »; postea quaesitum etiam fuit utrum iidem pauperes 
tenerentur, erogata eleemosyna, Summarium Bullae accipere ut gaudere 
possint indulto ibidem expresso, quo « tam quadragesimalibus quam cete- 
ris anni diebus ovis et lacticiniis uti et vesci libere et licite valeant ». 
Re autem relata SS. D. N. Pio Papae X ab infrascripto S. C. Cardinali 
Praefecto in audientia diei 28 Iunii nuper elapsi, Sanctitas Sua decla- 


rare dignata est: Pauperes in Hispania, non soluta eleemosyna pro 
Acta, vol. II, n. 15. — 15-8-910. 


39 


4 


584 Acta Apostolicae Sedis. - Commentarium Officiale. 


Bulla Cruciatae adsignata, posse frui indulto quoad ova et lacticinia, 
quod in memorata Bulla continetur; et hance declarationem ab hac 
S. C. edi mandavit. Contrariis quibuscumque, etiam speciali mentione 
dignis, minime obstantibus. 

Datum in S. C. Concilii, die 4 Tulii 1910. 


C. Carp. Gennari, Praefectus. 


L. S. 


Basilius Pompili, Secretarius. 


SACRA ROMANA ROTA 


BALTIMOREN. 


NULLITATIS MATRIMONII. (REID-PARKHUST). 


Pio PP. X feliciter regnante, Pontificatus Dominationis suae anno 
septimo, die 30 Iunii 1910, RR. PP. DD. Auditores M. Lega, Decanus, 
Ponens, Gustavus Persiani, Guilelmus Sebastianelli, Seraphinus Many, 
Franciscus Heiner, Ioannes Prior, Aloisius Sincero, Ioseph Mori, Fri- 
dericus Cattani, Antonius Perathoner, Ioseph Alberti, videntes, per com- 
missionem cum clausula « videntibus omnibus » in hac Causa Baltimo- 
ren. - Nullitatis Matrimonii, inter Diam Mariam Reid, repraesentatam 
per legitimos procuratores Santucci et Astorri, Advocatos, et Fridericum 
Parkhust, interveniente et disceptante in causa Vinculi Defensore ex officio, 
sequentem tulerunt sententiam. 


Die 21 Sept. anno 1887, Maria Reid catholica, matrimonium inivit 
cum Friderico Parkhust, acatholico non baptizato, in urbe Washing- 
ton, coram Rev. Dfio Chapelle, rectore paroeciae S. Matthaei illius civi- 
tatis, legitime servata Tridentina forma. Vita communis duravit ad 
11 annos et inde nati sunt quatuor filii. Sensim enatae sunt discor- 
diae inter coniuges et eousque creverunt ut vir divortium, ita dictum 
civile, petierit et obtinuerit. Anno 1901 domina Maria Reid mense 
Iulio Romam se contulit ac mense Augusto anno 1901 matrimonium 
quod dicunt civile, cum quodam viro principe romano contraxit. 
Cupiens vero cum eodem viro matrimonium etiam religiosum inire, 
matrimonium cum Domino Parkhust initum accusare coepit, conten- 
dens hoc invalidum fuisse vel quia nulla intercessit dispensatio ab 

impedimento disparitatis cultus, aut si concessa fuit, irrita dicenda est, 
utpote a se non expetita, atque concessa, praetermissis necessariis cau- 
tionibus; eo magis quia eius persuasio et intentio fuit contrahendi 
cum baptizato, minime vero cum infideli. 

Causa haec antea cognita fuit a S. Congregatione Propagandae 
Fidei, quae censuit non constare de nullitate matrimonii, anno 1905, 
mense Maio. Instante Maria Reid haec caussa ex commissione Beatis- 
simi Patris delata fuit ad Hunc S. O. definienda, videntibus omnibus, 
et in hodierna actione quaestio proponitur sub dubio: « An constet de 
matrimonii nullitate in casu ? » 

In solutionem quaestionis in primis considerarunt RR. DD. matri- 
monium, quamvis dubium et controversum, frui beneficio possessionis 
in casu: unde in partem negantem refunditur onus probandi quod 
eadem contendit. Ad rem Card. D’Annibale haec habet. (P. III, n. 478): 
« ..... Si certo non appareat matrimonium irritum fuisse, pro matrimonio 
(quod possidet) regulariter respondendum est: ideoque tametsi pro 
valore matrimonii nulla, pro nullitate probabilis tantum ratio subsit ». 

Et S. Officii Instructio 18 Decembr. 1872, a Patronis citata, docet: 
«in dubium standum est pro valore matrimonii..... licet autem ab hoc 
principio recedere aequum sit, quando nimirum..... quaestio agitatur de 
facto, utrum scilicet fuerit, numquam contractum, necne ». Hac de caussa 
Card. D’Annibale apponit limitationem regulariter, innuens casum exce- 
ptionis ab Instructione positae, quando scilicet dubium est utrum ma- 
trimonium contractum fuerit, necne. In themate autem nullam quae- 
stionem subesse patet, utrum nempe matrimonium fuerit contractum, 
necne in facie Ecclesiae, servata Tridentina forma: sed dubium est 
utrum fuerit valide contractum, praevia dispensatione impedimenti dispa- 
ritatis cultus. Ipsam autem dispensationem frui hac praesumptione, et 
hine, esse in possessione evincitur ex iuris principiis in genere et ex facto. 

In primis deducitur ex facto quod referatur in libris Curiae Bal- 
timoren. Solemne est in H. S. O. ut libri, etsi non subscripti, qui deti- 
nentur in Archiviis, plenam fidem faciant de actis inibi relatis: « idem 
esse scripturam esse publicam, sive quod illa sit sumpta ex publico Ar- 
chivio » (dec. 3, n. 18, p. 8, Recent). - Et in decis. 766, n. 2, p. 3. Domini 
firmarunt libros « uti detentos ex necessitate officii et a personis auctori- 
tate publica deputatis, fidem mereri » et in decis. 252, n. 3, p. 3: « Li- 
ber..... factus ab Officiali ex necessitate officii sui probat » et in decis. 91, 
n. 1, p. 14, librorum pro usu Reipublicae conscriptorum « fides et auctori- 
tas magna esse debet ». Neque in adnotationibus in libris protocollaribus ad 
fidem faciendam requiri subscriptionem, tradit De Luca, de iudic. disc. 27, 

n. 27, et firmatum est in decis. 628, n. 1, sq., p. 2, Recent. Deinde con- 
siderarunt RR. DD. adnotationes in libris Curiae aequivalere Protocollo, 
quod Reiffenstuel, - de fid. instrument. - definit « esse primam et origi- 
nalem scripturam, in qua breviter a Tabellione adnotatur substantia 
actus gesti ». Item tradit cum communi Schmalzgrueber, - de fid. instru- © 
ment, n. 25, - Protocollum, quamvis non subscriptum, eamdem vim habere 
quam ipsum originale seu solemne instrumentum. 

Praeterea l. c., n. 47, docet idem Schmalzg.: Quaeritur 1V, quid 
probent libri officialium publicorum? Si scriptus sit talis liber ab offi- 
ciali publico ad hoc deputato, et de iis quae ad officium illius perti- 
nent plene probant factum ibi relatum, non minus quam instrumentum 
confectum a Notario ». Libros autem Curiae Baltimoren. confici a Can- 
cellario refert Rev. Diitus Marchetti: « Il Cancelliere infatti teneva e 
« tiene conto del numero delle dispense ». Magnam vero auctoritatem 
habere eiusmodi scripturas, utpote asservatas in publico Archivio, pro- 
bat idem Schmalz., l. c., n. 40, et asserit: « Licet talis scriptura secundum 
se publica non sit, prout est illa quae per publicum notarium confecta 
est, vim tamen publici instrumenti habet, tum ratione loci quod in Ar- 
chivio recondita fuerit; tum ratione personae, quod per publicum et 
iuratum officialem, seu ministrum, sit registrata » et confirmat Rota in 
decis. 379, La seconda n. 6 et 7, p. 13, Recent: « ...... Archivium Epi- 
scopi..... publicum reputatur, et ideo regulariter scripturis in eo retentis 
integra fides quoad omnia praestari debet ad text. in c. 2, ibique Gloss., 
in verb. sigillum. De fid. instrwment........ Rota c. Merlino, decis. 264, 
num. 3 >». 

Considerarunt insuper Domini de sequuta dispensatione fidem 
fieri debuisse a Curia Baltimoren., quae uti videtur, eamdem concessit 
in forma gratiosa, producentem suum effectum a momento concessionis, 
adeo ut parochus coniunxerit sponsos, iam coniugio idoneos, seu dispen- 
satos. Eo magis haec valent, quia Patroni absolute nec negare audent 
dispensationem concessam fuisse, sed super eius authenticitate et genui- 
nitate dubia movent, quia in quatuor diversis exemplaribus relatum 
fuerit authographum, seu Protocollum, dispensationis conservatum in 
Curia Baltimoren. Quum vero ex facto, quod referatur in libris Curiae 
Baltimoren., possessionem nanciscatur dispensatio, consequitur quod, si ali- 
quod moveatur dubium circa eius valorem, invocandum est principium 
« in dubiwm standum est pro valore actus » et quidem, sive dubitetur an 
dispensatio rite petita, sive quaeratur an rationabiliter aut legitime con- 
cessa vel partibus significata fuerit. Quae valent etsi agatur de Delegato 
aut de exequutore dispensationis, uti animadvertit De Iustis (de dispens. 

matrim., l. IIT, c. 1, n. 84): tanto magis quando quaestio est de matrimonio 
iam inito. Ait S. Alphonsus: « Non potest matrimonium contrahi si 
impedimentum sit certum et dubitatur num obtenta sit dispensatio: 
tune enim possidet impedimentum. Secus esset, si constet de dispensa- 
tione et dubitetur de eius valore: quia tunc possessio stat pro valore 
dispensationis » (Theol. mor., |. VI, n. 902). 

Sed antea quam ad examen revocentur singulae oppositae exce- 
ptiones, iuvat firmare Regulam ab H. S. O. solemniter enunciatam in 
una Romana, 2 maii 1727, c. Ratto, n. 1. « Omnis praesumptio militare 
debet pro validitate matrimonii, nullaque ratio habenda est de oppo- 
sitis exceptionibus quando illae non sunt adeo perstringentes et efficaces, 
ut incontinenti et concludentissime evincant praetensam nullitatem, sive 
ex defectu liberi consensus, sive ex alia irritanti caussa promanantem ». 
Maxime notabilis visa est RR. DD. regula quae firmatur in dec. 406, n. 1, 
p. 1, Recent; scilicet « Responsum est, tempus decennii esse necessarium 
ad praesumendum matrimonium legitimum quando de eo aliter non con- 
stat ». Sane heic agitur de simplici praesumptione quae quamcumque 
admittit contrariam probationem; siquidem in re matrimoniali introduci 
non poterat praescriptio, constituta in re patrimoniali « ne rerum dominia 
semper incerta manerent ». - Ast praesumptiones pro valore matrimonii 
eo graviores et fortiores habendae sunt, quum maxime expediat Reipu- 
blicae Catholicae ne matrimonia in facie Ecclesiae inita, facile in dubi- 
tationem adducantur, neque facile praevalere possint exceptiones adver- 
sum matrimonii valorem adductae. Nam, praecipue post longi temporis 
lapsum a celebratione, si facilius et commodius dubia excitantur adver- 
sus actus valorem, difficilius dilui possunt. Huc spectat sententia Inno- 
centii III, in cap. 47, De testibus: « tolerabilius est, aliquos contra sta- 
tuta hominum dimittere copulatos quam coniunctos legitime contra 
statuta Domini separare ». 

In meritum autem factarum exceptionum ad factum controversum 
quod attinet, RR. DD. haec considerarunt: 1.° hodie ne in controver- 
siam quidem adducitur, Fridericum non fuisse baptizatum, ut hinc revera 
impedimentum obstitisse disparitatis cultus. 

2.° Ab omnibus admittitur Dium Parkhust esse virum fidedignum ; 
actrix absque ambagibus fatetur. « Era ritenuto per uomo rispettabilis- 
« simo » ita etiam eius mater; et Diius Sweeny: « Io lo considero tale 
« di stima generale ». 

3.° Certum ést Mariam actricem parum aut nihil sollicitam fuisse 
de cognoscenda veritate circa sectam religiosam cui addictus erat Fri- 
dericus; et utrum baptisma susceperat, interrogata enim: « a l’époque 

« ol vous avez consenti 4 épouser Frideric Hale Parkhust, avez vous 
« jamais demandé s'il avait été baptizé ou non; ou avez vous autorisé 
« d'autres 4 le lui demander ? » reponit: « No giammai ». Haec responsio 
vero pro intentione actricis profluere videtur a persuasione quam ipsa 
praesefert, suum sponsum fuisse baptizatum: sed in praesentiarum 
certum est, Mariam suam intimam hance persuasionem numquam inten- 
disse ponere uti conditionem sine qua non seu, se refundentem in 
errorem personae; nam, interrogata: « Avez-vous posé au moment 
« méme de votre mariage soit oralement, soit mentalement la condi- 
« tion suivante: Je te marie, Frideric Hale Parkhust parceque je te crois 
« baptizé, et si tu n’es pas baptizé, je ne te prende pas pour mon époux ? « 
reponit: « No, non mi entrd mai per la testa ». 

4.° Item in probatis existit tractatus habitos fuisse cum Parocho 
Chapelle circa dispensationem necessariam pro matrimonio ineundo: 
hoc affirmat ipse Ditus Chapelle, actricis Mater et Parkhust, et confirmat 
Diitus Sweeny: Actrix vero negat se in his aliquam partem habuisse ; 
ast contradicit Diitus Chapelle et Diius Parkhust. Actrix vero non infi- 
ciatur eius matrem huic negotio incubuisse: ait enim: « Io ritenevo che 
« tutte le pratiche necessarie venivano fatte dal parroco Chapelle e da 
« mia madre, siccome non fui richiesta di nulla in quest’affare ». - « Nes- 
« suno mi fece da agente, ma siccome il Dott. Chapelle doveva ese- 
« guire la cerimonia nuziale, ritenevo ch’ egli avesse sistemata ogni cosa 
« regolarmente ». 

Mater vero ad interrogationem: « Era detto allora qualche cosa 
« intorno alla dispensa? » R. « Si, signore ». Item interrogata: « Voi e 
« vostra figlia parlaste col Prete intorno alla dispensa?» R. « Io faceva ». 
« Sapevate se il Prete scrisse o disse ch’ egli scriverebbe per la neces- 
« saria dispensa?» R. « Il Prete disse, egli attenderebbe a quello ». 
Item mater apprime edocta erat de dispensatione quae obtinenda erat 
pro validitate matrimonii initi a catholico cum viro infideli, et in casu 
percontata est parochum loci Bangor Ditum Sweeny de conditione 
religiosa Dii Parkhust; at certe rescire non potuit, utrum hic fuerit 
baptizatus: refert enim parochus: « Io scrissi a lui a tale scopo che io 
« capiva che egli apparteneva ad una famiglia metodista: il fatto @ che 
« io ricevetti una lettera da lei, riguardante lui, e dava informazioni che 
«la famiglia apparteneva alla denominazione metodista..... lo non ho 
«alcuna prova di questa idea al di la di una chiacchiera generale ». 
Quae autem hac de re mater scivit aut scire certo non potuit, omni 
procul dubio et filiam non latebant. Fluit autem ex tenore attestatio- 
num et sponsam eiusque matrem non admodum fuisse sollicitas de 

conditione religiosa sponsi: hoc Parkhust diserte testatur, aiens: « La 
« questione non era trattata come di grande importanza, e per quanto 
«io adesso possa ricordare, fu soltanto il soggetto di una singola con- 
« versazione ». 

5.° Item certum est dispensationem non fuisse lectam in actu 
celebrationis nuptiarum; prouti dubitare non licet, cautiones ex parte 
viri non scriptis sed dumtaxat oretenus datas fuisse et significatas fuisse, 
saltem coram parocho. 

6.° Nullum serium dubium moveri potest adversus authenticitatem 
actus dispensationis deductum ex quadruplici exemplari, nam si demas 
exemplar a Riho Dio Marchetti exhibitum, alia exemplaria non erant de 
verbo ad verbum exscripta ab authographo sed simplices erant atte- 
stationes de sequuta dispensatione, et animadversum fuit ex ratione 
qua obtentum est primum exemplar, excludi penitus et absolute sive 
quod authographum corrumpi potuerit aut voluerit, sive quod non fide- 
liter, data opera, exscriptum fuerit. Nam inopinato a Curia Baltimoren., 
seu nulla praevia notitia de negotio controverso, telegrammate Consulis 
Statuum Foederatorum, Romae degentis, exquiritur exemplar dispensa- 
tionis et prima responsio fuit die 31 Iulii 1901: « Cancelliere assente, 
« Archivio chiuso a chiave, segue lettera ». Interim Vice-cancellarius 
totius rei ignarus, regesta exquisivit Ecclesiae Cathedralis quaerens an 
ibi adnotaretur matrimonium de quo inquirendum erat: ast illico scisci- 
tatus urgentiore telegrammate die 1 Augusti insequenti, per telegramma 
reponit : « Dispensa disparitatis cultus, registra Chapelle, segue lettera »: 
« Et in litteris refertur dispensatio in suis elementis necessariis, apprime 
respondens exemplari ad verbum exscriptum a Revmo Dfio Marchetti. 
Refertur autem in litteris, Archivium reseratum fuisse per vim, inscio et 
forsan invito cancellario »; « forzando la serratura dell’Archivio col gri- 
« maldello potemmo avere i registri delle dispense matrimoniali; da essi 
« risulta che il 17 Settembre 1887 il Dott. Chapelle..... avanzd domanda 
«ed ottenne dispensa disparitatis cultus per Mary Reid cattolica e Fri- 
_ « deric Parkhust ». Ita se habet exemplar a Reviho Diio Marchetti confe- 
ctum, ubi Parkhust neque catholicus, neque non baptizatus adnotatur. 

7.° Obiectum fuit, ad minuendam librorum fidem, Regestum Curiae 
incoatum fuisse die 2 Ianuarii 1873, sed primam dispensationem super 
impedimento. disparitatis cultus inscriptam fuisse tantummodo die 4 
Aprilis 1885; ideoque per undecim annos nulla fuit adnotata dispen- 
satio, dum spatio triginta mensium inscribuntur 120: nulla notatur per 
undecim annos dispensatio ab impedimento mizxtae religionis, dum ab 
anno ineunte 1885 usque ad mensem Septembris 1887 inscribuntur 642 

huiusmodi dispensationes. Animadverterunt vero RR. PP., obiectionem 
parvi esse momenti, quia Revihus Marchetti libros inspexit et easdem 
retulit esse legitime confectos. - Ast facilis et probabilissima occurrit 
explicatio quae persuadet, obiectionem niti falso supposito: nempe seriem 
numerorum de qua loguitur Rev. D. Marchetti, comprehendere omnes 
dispensationes in eodem libro conscriptas. E contra visum est RR. DD. 
duplicem seriem numerorum, in qua respective notantur dispensationes 
disparitatis cultus et mixtae religionis, in Regesto esse positas ut im- 
pleatur mandatum Apostolicae Sedis impositum in formula D « facul- 
tatum » quo iubentur Ordinarii eidem Apostolicae Sedis rationem reddere 
sub fine cuiusque triennii de numero casuum super quibus dispensave- 
runt. Ita in formula relata a Putzer « Comment. in Facult. Apost. » editum 
Neo-eboraci a. 1898. Tum facultates concedi solebant ad decennium, sed 
singulo quoque triennio, referendum erat quot in casibus dispensatum 
fuerit. Deinceps ad quinquennium facultates concedere solitum fuit, et 
singulo quinquennio de dispensationum concessarum numero referen- 
dum erat. Proinde, concluso triennio vel quinquennio, concludebatur 
series numerorum et ratio reddebatur Sanctae Sedi. In libris autem nova 
series numerorum instituebatur. Unde si supponatur incoeptum triennium 
mense Ianuario 1873 cum initio regesti in casu, quartum triennium 
esset conclusum in fine anni 1884, et quintum inciperet mense Ianuario 
1885 et de facto prima dispensatio huius seriei concessa fuit die 2 Fe- 
bruarii 1885; dispensationes igitur omnes per 12 primos annos con- 
cessas, in regesto inscriptas fuisse dicendum est, licet sub aliis nume- 
rorum seriebus istae contineantur. 

Hisce in facto adnotatis, ad ius quod attinet haec animadversa sunt. 

Quamvis Maria et eius mater affirment, contradicentibus Dominis 
Chapelle et Parkhust, ipsas non cognovisse defectum baptismatis in 
sponso, tamen si concedatur hunc adfuisse in Maria errorem, hic error 
non refunditur in errorem personae, seu in substantiam actus, cum fassa 
sit Maria de hoc se ne cogitasse quidem. « No, non mi entré mai per 
« la testa ». 

Propositum vero quod manifestat Maria: « Io sposai Federico Par- 
« khust come protestante battezzato », « no, io lo sposai coll’idea che fosse 
« un protestante battezzato » aequivalet voluntati interpretativae. Ergo 
in casu agitur de errore concomitante, seu de voluntate interpretativa, 
et omnes Doctores unanimi sententia asserunt, huiusmodi errores nec 
contractus in genere nec matrimonium in specie irritare; arg. c. 18, De 
sponsal. Siquidem ex tali errore qui de iure naturali non vitiat actum, 
ius canonicum impedimentum instituere noluit, ne innumera coniugia 

evaderent dubia et litibus exposita. Qui enim ducit uxorem vult sanam, 
honestam, bonae indolis foeminam sibi coniugem unire; sed non vacillat 
matrimonium in suo valore, si uxore hisce dotibus non praestet. Ita 
Card. D’Annibale, IZJ, 444; Card. Gasparri, De matr., n. 786; Wernz, De 
matr., n. 227. Quo, circa, ex hoc capite et si certo constaret, Mariam non sci- 
visse Fridericum non fuisse baptizatum, decerni non valeret matrimo- 
nium esse nullum; quod caput accusationis revera patroni in hodierna 
actione praetermiserunt. 

Praeterea exquisierunt domini, an fuerit legitime concessa dispen- 
satio ab impedimento disparitatis cultus, et utrum valide iuxta regulas 
iuris exequutioni fuerit demandata. 

Positum est extra dubitationis aleam, Curiam Baltimoren. faculta- 
tibus praeditam fuisse concessis a S. C. de Propaganda Fide, iuxta con- 
suetam formulam D, quae de impedimento disparitatis cultus ita se 
habet: « Dispensandi cum suis subditis super impedimento disparitatis 
cultus, quatenus sine contumelia Creatoris fieri possit et dummodo cau- 
tum omnino sit conditionibus ab Ecclesia praescriptis praesertim de 
amovendo acatholico coniuge perversionis periculo, deque conversione 
coniugis infidelis pro viribus curanda, ac de universa prole utriusque 
sexus in catholicae religionis sanctitate omnino educanda, servatis in 
reliquis adiecta instructione typis impressa..... etc. ». Hac freta potestate 
Curia Baltimoren. dispensationem concessit quam in forma pure gra- 
tiosa impertiisse non esse ambigendum videtur: legitur enim in forma 
concessionis, Diius Chapelle simpliciter petiisse dispensationem, sponsos 
vero exinde fuisse dispensatos; seu, nullo medio exequutore eisdem 
concessam fuisse dispensationem. In casu autem dispensatio concedi 
non poterat nisi in forma gratiosa: « siquidem ex textu concessionis, 
limitata est facultas subdelegandi. Ita « subdelegandi praesentes facul- 
tates suo Vicario Gen. quoties absit a residentia vel legitime sit impe- 
ditus, atque duobus vel tribus presbyteris, sibi benevisis, in locis remotio- 
ribus propriae dioecesis pro aliquo tamen numero casuum urgentiorum 
in quibus recursus ad ipsum haberi non possit ». Si dispensatio vero 
concedatur in forma pure commissoria, ita ut gratia sit facienda ab 
exequutore, continetur aliqua subdelegatio quae in themate concedi non 
poterat, ob terminos quibus conceditur ex relatis verbis potestas subde- 
legandi. 

Sane in comment. in has facultates, Putzer, pag. 402, ita interpre- 
tatur praefatam clausulam subdelegandi. « Alii proinde quam hi (duo 
vel tres) recensiti sacerdotes subdelegari valide non possunt ut dispen- 
sent; sed tantum ut de precum veritate inquirant (casu quo haec inqui- 

sitio non facta sit ante dispensationis relationem) ac datam dispensatio- 
nem partibus intiment. Iamvero hisce tribus sacerdotibus subdelegatio 
fieri nequit nisi sub sequentibus conditionibus: a) Ut ipsi in locis remo- 
tioribus dioecesis existant vel operentur, etc.: ....« Commissa autem exe- 
quutori ut gratiam exequatur, antea inspecta precum veritate, gratia in 
stylo Curiae Romanae, dicitur facta in forma mixta, et tune revera gratia 
est iam facta, quamvis ab exequutore praemittenda sit inquisitio de veri- 
tate precum. Ita S. Sedes hodie impertitur dispensationes matrimoniales, 
uti testatur Card. Gasparri, op. cit., n. 363, et Wernz, op. cit., n. 638, 
quare Curiam Baltimoren. controversam dispensationem concedere non 
potuit in forma pure commissoria, sed tantum in forma gratiosa vel pura 
vel mixta, adeo ut gratia facta fuerit in actu concessionis. Forma autem 
qua significata est in regestis Curiae gratiae concessio, videtur non dubie 
exprimere, gratiam concessam fuisse in forma pure gratiosa. Aliam 
perpenderunt difficultatem RR. DD. quoad ipsam dispensationis conces- 
sionem, scilicet nullam habitam esse mentionem de caussis dispensandi 
in actu dispensationis: attenta vero facti specie non videtur extitisse in 
nupturientibus aliqua ex iis caussis requisitis iuxta stylum Curiae Ro- 
manae pro valida concessione dispensationis. 

Sane docet Card. Gasparri, |. c., n. 423. « Delegatus nequit valide 
dispensare, nisi propter caussam canonicam quae in praxi S. Sedis mo- 
tiva est, et habere debet tamquam impulsivam tantum, vel prorsus 
inefficacem eam caussam quae talis est in praxi Romanae Curiae; secus 
non solum illicite, sed et invalide dispensat ». Nec minus clara est prae- 
scriptio quae continetur in tenore facultatum delegatarum quae ita con- 
cluduntur: « Voluit tamen S. Sua, et omnino praecipit ut praedictus 
Episcopus superioribus facultatibus iussis dumtaxat gravibusque acceden- 
tibus caussis uteretur »: ad rem animadverterunt RR. DD. AA., iuris prae- 
sumptionem quae iubet omnem actum praesumi recte factum, donec 
evidenter contrarium evincatur, extendi etiam ad caussas dispensandi 
quae adfuisse praesumuntur morali modo consideratae, nisi contrarium 
probetur. 

Succurrit auctoritas Card. D’Annibale, J, n. 233, docentis: « Suffi- 
cit caussa probabiliter iusta ut dispensatio nedum licite peti, sed (quia 
publice expedit haec eximi scrupulis) licite ac valide dari possit. Et in 
dubio an concessa fuerit ex iusta caussa, stat; nec revocatur si postea 
haee minus iusta apparuerit. Equidem sive dubitetur an dispensatio 
rite petita, vel rationabiliter aut legitime concessa vel partibus signifi- 
cata fuerit. Quae valent etsi agatur de delegato aut de exequutore dispen- 
sationis, ut animadvertit De Iustis, Dispens. matr., 1, 3, c. 1, n. 84; item 

S. Alphonsus, Theol. mor., 1, 6, n. 902; Sanchez, De matr., 1, 8, Disp. 21, 
n. 25. Caussae vero considerari solitae uti sufficientes in Curia Romana 
perpendi debent morali modo, seu non taxative, et potissimum quoad 
dissitas regiones, ita difformes a nostris moribus, ubi applicari debent 
iuxta prudentem aestimationem Ordinariorum ». 

Sane in Statibus Foederatis Americae Catholici non solum vivunt 
permixti acatholicis, sive baptizatis sive non, sed hi longe numero ma- 
iores sunt: unde difficile matrimonia mixta evitari possunt. In instru- 
ctione iam mentionata die 15 Novembris 1858, adnexa facultatibus 
dispensandi, cavetur has dispensationes « gravibus dumtaxat de caus- 
sis » esse concedendas. Porro in casu non defuit huiusmodi caussa: 
praeter enim alias caussas de quibus sponsi agere potuerunt cum Do- 
mino Chapelle et de quarum aequitate hic iudex fuit, certe adfuit etiam 
illa quam memorant cummuniter Doctores pro his regionibus scriben- 
tes, nimirum timor gravioris mali, seu timor ne sponsi, denegata dispen- 
satione, matrimonium coram magistratu civili vel ministro haeretico 
ineant; quae caussa plerumque adest in regionibus Statuum Foedera- 
torum, ut notat Putzer, I. c., n. 219, pag., 382. 

Eo magis, uti animadverterunt patres Concilii plenarii Baltimo- 
ren. IJ, quia in his locis sacerdos aditur pro contrahendis nuptiis, 
quum res iam eousque processerunt, ut vix sperandum sit matrimo- 
nium per Ecclesiae monita abrumpi posse. (Conc. Baltimoren. II, n. 335, 
Collect. Lacen., t. III, collect. 488); atque huiusmodi probabilis timor 
procul dubio gravibus caussis, in casu nostro, sufficientibus accensendus 
est, uti eruitur ex Instruct. S. C. de Prop. Fide, diei 9 Maii 1877, ad II; 
nec non ex dictis patrum Plenarii Concilii Baltimoren. Il, ubi sic 
aiunt: « Insuper iusta gravisque caussa canonica omaino requiritur, 
sine qua permitti prorsus nequit ut fideles gravibus fidei et moribus 
periculis, etiam sub opportunis cautionibus, sese opponant. Hac in re 
attendenda etiam sunt locorum, rerum et personarum adiuncta, praeser- 
tim ubi periculum est gravioris mali, ne, videlicet, denegata dispensatione, 
matrimonia mixta nihilominus idque sine cautionibus, clandestine con- 
trahantur ». Et Card. Gasparri ad rem notat: « Responsum absolute 
certum in abstracto dari non posse, cum semper considerandae sint 
cuiusque casus circumstantiae », l. c., n. 454. 

In themate animadversum praeterea fuit, ipsum Diium Chapelle 
apprime perspectas habuisse conditiones familiares sponsae, ait enim: 
« Addo quod ipsam Mariam Reid a pueritia cognovi, eiusque familiam, 
erga quam pastoralem curam totam adhibui, ut concordiam inter con- 
iuges separatos restituerem et duo fratres Mariae Reid christiana vita 

instituerentur ». Omnibus vero attertis, et in primis, discordiis familia- 
ribus, excludi nequit matrimonium Mariae cum Friderico non spernen- 
dum commodum Mariae attulisse quae non praediviti dote pollebat: 
Fridericum autem bonis moribus praeditus erat et de se optimam dabat 
spem. Hic nedum religioni non erat infensus, sed uti facilem et docilem 
se praebebat ad recipiendum baptisma, si opportunum Diio Chapelle 
videretur ; ita aequum erat coniicere in posterum posse fieri virum fide- 
lem et catholicum per mulierem fidelem et catholicam. Etenim si con- 
iugium exitum non habuisset infelicem, consideranti respectum et vene- 
rationem Friderici adversus catholicam religionem, eius doctrinam et 
Ecclesiae Praelatos, animo subiit persuasio, quod difficile non erat eum- 
dem perducere ad amplectendam religionem catholicam, eo facilius quod 
nulli sectae ex corde adhaerebat. 

Denique animadversum fuit, Fridericum maximo amore captum 
fuisse erga Mariam, cuius adhuc, post tot discrimina rerum, oblivisci 
plane nequit: quod cognoscens Difius Chapelle, perpensa quoque iuvenili 
aetate nupturientium, Maria enim 17 aetatis annum vix expleverat, Fride- 
ricus vigesimum secundum annum agebat, studiorum curriculo nondum 
emenso, iudicare prudenter potuit, impedimentum disparitatis cultus 
certe maiorem vim non habiturum ad disiungendas voluntates, quam 
amoris impetus habebat ad animos copulandos. 

Cautiones autem quod attinet, consideratum est in rescripto con- 
cessionis facultatum, necessitatem cautionum poni diserte uti conditio- 
nem necessariam pro valida dispensatione: in adnexa instructione iam 
citata, haec caventur: « Hine porro evenit ut haec Apostolicas Sede, ad 
quam unice spectat potestas dispensandi super huiusmodi mixtae religio- 
nis impedimento, si de canonum severitate aliquid remittens, mixta haec 
coniugia quandoque permiserit, id gravibus dumtaxat de causis aegre 
admodum fecit, et nonnisi sub expressa semper conditione de praemit- 
tendis necessariis opportunisque cautionibus, ut scilicet non solum 
catholicus coniux ab acatholico perverti non posset, quin imo catholi- 
cus ipse coniux teneri se sciret, ad acatholicum pro viribus ab errore 
retrahendum, verum etiam ut universa utriusque sexus proles ex mixtis 
hisce matrimoniis procreanda, in sanctitate catholicae religionis educari 
omnino deberet. Quae quidem cautiones remitti seu dispensari numquam 
possunt, cum in ipsa naturali et Divina lege fundentur quam Ecclesia et 
S. Sedes sartam tectamque tueri omni studio contendit, contra quam sine 
ullo dubio gravissime peccant qui promiscuis hisce nuptiis temere contra- 
hendis, seu prolem exinde suscipiendam perversionis periculo commit- 
tunt ». Hae cautiones sane remitti et praetermitti non possunt, quia fundan- 

tur in iure naturali Divino et quoad promissionem ex parte acatholici non 
pervertendi catholicum et prolem susceptam in catholica religione educan- 
dam, nullum potest esse dubium, uti considerat Card. Gasparri, l. c., n. 452, 
et Card. D’Annibale, I/I, n. 437, qui asserit « verum quia haec conditio 
(nempe duo praefatae conditiones) impedimenti naturam non mutat, ea 
non servata perinde est ac si dispensatio data nen esset ». Tertia pro- 
missio vero quod nempe catholicus ipse coniux teneatur ad acatho- 
licum pro viribus ab errore retrahendum, haec magis videtur pertinere 
ad praeceptum charitatis: quare potest ab Ecclesia non expresse exigi 
seu remitti, uti considerat Card. Gasparri in 1. c., n. c., et D’ Annibale 
l. et n. cit. 

Quod formam autem in qua praestitae sunt in casu cautiones, viva 
voce factae sunt et sine scriptis, uti testatur Dmhus Chapelle in suis 
interrogatoriis: Nam percontatus an datae fuerint cautiones et quomodo, 
respondit: « Utique, sed verbotenus. Et revera, quoad scio, vir promissis 
suis stetit ». Et Parkhust interrogatus de hisce cautionibus, respondit 
se referens ad factum quod ita explicat: « Durante gli anni che Maria 
« Reid era con me, come mia moglie, essa godeva intiera liberta riguardo 
« alla pratica della sua religione. Io attendeva alla Chiesa Cattolica con 
« lei frequentemente ed urgeva la di lei dipendenza su essa. I due figli 
« adesso viventi che erano nati da quel matrimonio... erano battezzati 
« colla mia approvazione, durante il periodo tra la loro nascita e la mia 
« separazione dalla loro madre, essi attendevano alla Chiesa constan- 
« temente colla mia approvazione e sotto la mia direzione, ed io ho 
« atteso alla Chiesa con loro; dacché io divorziava dalla loro madre, 
« essi hanno continuato nella pratica della loro religione cattolica con 
« la mia approvazione e sotto la mia direzione ». 

Et interrogatus Sacerdos Sweeny: « Domandaste a lui la ragione 
« perché egli educava i suoi figli cattolici e che cosa egli diceva in 
« risposta a cid? - R. Si, in conversazione egli riferiva al fatto che 
« egli educava i suoi figli nella fede cattolica in adempimento di una 
« promessa fatta quando egli era sposato ». 

Cautiones praestitas fuisse oretenus nihil officit ad validitatem 
dispensationis: nihil enim de forma cautionum iure communi aut tenore 
indulti praescriptum est: unde sufficit promissio verbalis, modo sit 
seria. Quod mandat S. C. Inquisitionis Epist. 17 Febr. 1875 in Collect. 
S. C. de Prop. Fide (n. 1433, Tom. IZ)... « Per farsi luogo alla dispensa 
« dei matrimonii misti, @ essenziale solamente la promessa delle solite 
« cauzioni, la quale deve essere cosi seria, che il Vescovo riesca a for- 
« marsi la certezza morale che sara dal coniuge eterodosso osservata 

«ed adempita fedelmente » Vernz, Jus matr., n. 510, not. 41; Putzer, 
c. p. 380. 

Nec ius particulare illarum regionum aliquid aliud requirit praeter 
seriam promissionem: immo patres plenarii Concilii Baltimoren. IZ, n. 335 
sic pastores monitos volunt: « moneantur tamen pastores ut in hisce 
promissionibus exigendis, fortiter quidem in re, in modo tamen suavi- 
ter se gerant, ne... utrumque sponsum exasperent, indeque mala orian- 
tur graviora ». 

Quoad vero promissionem a parte catholica faciendam, ex pro- 
cessu id eruitur. Interrogata actrix, an huiusmodi cautiones spopon- 
derit?. - R. No. - Nihilominus postea asserit se huic scopo adlaborasse, 
narrans: « Si, in tutte le maniere possibilie mediante relazioni coi sacer- 
« doti pid distinti ove io dimorava ». At etiam in hoc actrix discrepat 
a reo convento qui refert: « Mary Reid non ha fatto in qualunque 
« modo uno sforzo per indurmi a unire alla Chiesa Cattolica ». Quid- 
quid sit de hoc, mulieris catholicae promissio seu cautio, ut iam ani- 
madversum est non est absolute necessaria ad substantiam dispensa- 
tionis, prouti necessario praestandae sunt cautiones a parte infideli. 
Quae cum de facto observatae sint, post contractum coniugium, super- 
vacaneum est quaerere an promissae fuerint cautiones ante contractum: 
eo magis quia pars infidelis has nescivisset et hinc observare non potuis- 
set nisi si antea denunciatae essent et intimatae. 

Sed alia occurrit diluenda exceptio oratricis, nempe non sibi seu 
actrici potuisse applicari dispensationem disparitatis cultus cum eam non 
petiisset, nec cognovisset tempore initi coniugii. Hoc affirmat actrix in 
supplici libello: « se per assurda ipotesi volesse sostenersi che la dispensa 
« si fosse potuta concedere ad insaputa dell’oratrice... etc. », iamvero in 
casu animadverterunt DD. AA., rem versari in dubio iuris et in dubio 
facti. Nam in primis est valde dubium in facto, utrum actrix revera 
nesciverit aut saltem serio dubitaverit Fridericum non fuisse baptizatum, 
quum eius mater de hoc quaesierit a Sac. Sweeny, parocho loci Bangor, 
et responsionem omne dubium excludentem non obtinuit: ipsa actrix 
vero sciebat certo aliquam dispensationem necessariam esse, et se 
remiserat Diio Chapelle in ea persuasione. « Siccome il Dott. Chapelle 
« doveva sistemare la cerimonia nuziale ritenevo che egli avrebbe siste- 
« mata ogni cosa regolarmente ». Aliunde actrix, et fassa est, se validum 
voluisse inire matrimonium itemque aperte affirmavit, defectum bapti- 
smatis non apposuisse contractui uti conditionem substantialem: ergo 
saltem implicite exquirebat necessariam dispensationem ut actus valeret. 

Nec praetermittenda est attestatio Friderici Parkhust et Dii Chapelle 

unde constat, Diam Mariam Reid ante matrimonium optime scivisse Dfium 
Parkhust non esse baptizatum eamdemque a Diio Chapelle petiisse dispen- 
sationem casui necessariam. Sufficere autem petitionem dispensationis 
etiam implicitam, nemo est qui nesciat. Card. Gasparri. De Matr., n. 428 
docet: « petitio dispensationis ab ipsis partibus facta etiam implicite vel 
facta a tertia persona de earum mandato etiam implicite, ex. g. faciendi 
omnia necessaria pro matrimonii celebratione, implicitam continet acce- 
ptationem dispensationis ». Denique in facto animadversum fuit, quod 
si vera esset assertio actricis, se nimirum dumtaxat occasione nativi- 
tatis primi filii, defectum baptismi in Friderico detexisse et se numquam 
contracturam fore si hoc scivisset, non intelligitur quaomodo cum ipso, 
nihilominus, per decem annos vitam coniugalem egerit, quin tentaverit 
eumdem, iam ad baptismum suscipiendum dispositum, ad hoc per- 
ducere vel matrimonii nullitatem accusaverit. Quocirca sufficeret hoc 
dubium facti ut respondendum esset pro valore actus. Sed accedit etiam 
dubium iuris cum quaerant Doctores, an valeat dispensatio concessa 
inscio. Et D’Annibale de sententia negante et de eius contraria haec 
scribit: « haec (negans) recepta hodie sententia videtur; sed non caret 
controversia, eaque gravi. Quamobrem si quis nec ipse eam (gratiam) 
petiit, nec scit ab alio concessam fuisse, eaque nihilominus forte usus 
fuerit, standum est pro valore actus». Idem opinatur Emus Gasparri, 
qui concludit: « In dubio autem favendum est matrimonio ». De matr., 
n. 398 et Vernz, I. c., n. 641, not. 215. Quare neque haec exceptio 
actricis evincit intentionem. 

Denique opponitur silentium librorum parechialium, quod Patroni 
aiunt ostendere vel dispensationem non fuisse concessam vel non fuisse 
exequutam. Sed visum est RR. DD. neque hance exceptionem prodesse 
caussae actricis, nam dispensationem concessam fuisse probant, ut supra 
demonstratum est, libri Curiae Baltimoren., satis aperte testantes dispen- 
sationem uti par erat. concessam fuisse in forma gratiosa. Monet vero 
et instructio S. Officii diei 20 Ian. 1883, et S. C. de Prop. Fide, vol. I, 
n. 587, Par. 45, quoad probationem sequutae dispensationis hoc obser- 
vandum esse: « ad probandum vero utrum interpellatio vel eius dispen- 
satio intercesserit, consulendi erunt libri matrimoniorum vel etiam 
regesta Curiae in quibus haec accurate erunt recensenda ». Quare idem 
fons probationis habetur vel liber parochialis, vel regestum seu proto- 
collum Curiae; unde etiam eruitur, nullo iure catitum esse ad validitatem 
saltem dispensationum has deberi recenseri in libris parochialibus. 

Quamvis vero admittatur Diius Chapelle aliquantulum fuisse negli- 
gentem, uti notat Ditus Marchetti in sua relatione, certum est Dium 

Chapelle hune defectum supplevisse in suo iurato interrogatorio. Quod 
vero attestatio parochi efficaciter suppleat defectus et omissiones pro- 
priorum librorum matrimonialium indubitati iuris est: Hoc pluries 
H. S. O. firmavit, uti in Decis. 127, n. 39, p. 12. Recent, scilicet: « Defe- 
ctus descriptionis in libro non tollere probationem resultantem ex eius- 
dem parochi attestatione neque negligentiam parochi debere parti prae- 
iudicium afferre ». Ast actrix impugnat ipsum testimonium parochi, 
utpote sibi non coerentis in suis responsionibus, circa baptismum Dfi 
Parkhust, nimirum dubius apparet in affirmando num defectus baptismi 
notus fuerit actrici ante matrimonii celebrationem. Sane in primo inter- 
rogatorio respondit: « Io non ricordo », dum in secundo expresse affir- 
mat tum actricem tum eius matrem optime novisse Ditum Parkhust bapti- 
smo carere. Confirmatur ex relatione Dii Adv. Lombardi et Rimi Praesulis 
Stonor. - Sed ex adverso nullam dari contradictionem de rebus assertis 
animadverterunt RR. DD. in praefatis interrogatoriis; siquidem ipse non 
affirmat in uno quod negat in alio, cum in primo interrogatorio asserat se 
non recordari, in altero vero affirmet tum actricem tum eius matrem no- 
visse ante matrimonium Diium Parkhust non fuisse baptizatum. Graviora 
apparent quae refert praefatus Patronus de colloquio, Romae habito, 
cum Rmho Chapelle. 

At etiam haec haud difficulter explicantur si animadvertatur post 
multos annos (a. 14) a celebratione controversi matrimonii verisimilem 
fuisse oblivionem eorum quae matrimonium praecesserunt, praesertim 
in parocho qui non uni vel alteri sed pluribus et variis adstiterat ma- 
trimoniis, nec non in viro qui iam ad fastigium sacerdotalis ordinis 
electus amplissimam dioecesim administrandam susceperat. Addendum 
est, Dominum Chapelle inopinato, et proinde imparatum, a Domino 
Lombardi fuisse interrogatum, quapropter in secundo colloquio, habito 
cum eodem sacerdote Lombardi, extemplo fassus est: « Ora sono certo 
« che il matrimonio é valido ed ho avuto informazioni ». 

De qua sua oblivione testatus est ipse Rev. Chapelle qui Domino 
Lombardi, in eodem contextu, fassus est: « Ripete che egli non ricor- 
« dava nulla delle circostanze del matrimonio, se non che questo che 
« cioe la Signora Reid si fece aspettare: » Attamen non obstante hac 
oblivione, fuit semper constans in affirmanda matrimonii validitate. In 
hae vero lucta vagarum attestationum recolere praestat iuridicum prin- 
cipium quo firmatur status quaestionis, prouti factum est in Decr. 434 
n. 7, p. 1 Recent, c. Calcagnin. ubi advertitur : « Quando aliquid est factum 
semper praesumitur legitime factum potius quam illegitime, praesertim 
ad tollendum delictum in Parocho, viro probo et literato ». De eius dili- 

gentia in hisce negotiis testatur Ditus Mackin, olim coadiutor Parochi 
Chapelle: « Era il Dr. Chapelle molto accurato nell’ esaminare le parti 
« contraenti, e egli era molto diligente nel vedere che la propria dispensa, 
« se necessaria, fosse richiesta ». Idem testatur alter Coadiutor Kervich. 
Quia in aliis casibus idem Chapelle adnotavit in litteris matrimonialibus 
nupturientes obtinuisse dispensationes disparitatis cultus vel mixtae 
religionis, placet potius quam negligentiae eumdem arguere, fingere hypo- 
thesim, nimirum revera Parkhust vulgo tunc haberi uti baptizatum, 
vel saltem aliquod dubium extitisse, ad minus in communi opinione, 
utrum fuisset baptizatus vel non: revera refert Rev. Sweeny: « Io scrissi 
« a lei (matri Mariae) a tale scopo che io capiva che egli apparteneva 
«ad una famiglia metodista ». 

« Io non ho alecuna prova di questa idea, al di 14 di una chiac- 
« chiera generale ». Inde non est mira memoriae oscillatio in parocho 
Chapelle multo post tempore, hac de re interrogato, qui tamen tempore, 
coniugii sequutus est, uti debebat, partem tutiorem, obtenta dispensa- 
tione disparitatis cultus ; sed noluit in libris parochialibus illam adno- 
tare, seu, affirmare carentiam baptismatis, uti non satis certam et 
ne haec uni vel alteri parti, et praesertim sponso, qui vulgo habebatur 
uti baptizatus, forte displiceret, securus quod exinde nullum fieret prae- 
iudicium validitati actus, cum dispensatio adnotaretur in regestis Curiae. 
Haec confirmat ipse Rmus Diius Chapelle, fassus: « Mentionem non feci 
in actu redacto dicti matrimonii.... de dispensatione obtenta in casu, 
quia hoc non reputabam necessarium, cum lege cautum sit ut haec 
omnia notarentur in libro Curiae Archiepiscopalis Baltimoren. a qua 
obtenta fuit dispensatio ». 

Postremo loco animadverterunt Domini Patres Auditores, argu- 
menta a parte actrice deducta, cuius erat invicte probare, solido funda- 
mento haud inniti, et ex actis et deductis in casu, matrimonium nulli- 
mode fuisse exturbatum a sua possessione: quare omnia iura clamant, 
respondendum esse pro eius valore. 

Hisce omnibus attente consideratis et perpensis, Christi nomine 
invocato, Nos infrascripti Auditores pro Tribunali sedentes, et solum 
Deum prae oculis habentes, decernimus, declaramus et definitive senten- 
tiamus: Non constare de matrimonti nullitate in casu, seu: Negative 
proposito dubio respondemus. 

In expensis iudicialibus partem actricem condemnamus. Ita _pro- 
nunciamus, mandantes Ordinariis locorum et ministris Tribunalium ad 
quos spectat ut exequutioni mandent hanc nostram definitivam senten- 
tiam et adversus reluctantes procedant ad formam Sacrorum Canonum, 

Acta, vol. Ii, 15. — 15 - 8 - 910. 

et praesertim C. 3, Sess. 25. De Reform. Conc. Trid. iis adhibitis execu- 

tivis et coercitivis mediis quae magis efficacia et opportuna pro rerum 

adiunctis extitura sunt. 

Romae e Sede Tribunalis, die 30 Iunii 1910. 
Signati: M. Lega, Decanus, Ponens, 
Gustavus Persiani. 
Guilelmus Sebastianelli. 
Seraphinus Many. 
Franciscus Heiner. 
L. S. Ioannes Prior. 
Aloisius Sincero. 
Ioseph Mori. 
Fridericus Cattani. 
Antonius Perathoner. 
Ioseph Alberti. 
Sac. Tancredes Tani, Notarius. 


DIARIUM ROMANAE CURIAE 


SEGRETERIA DI STATO 


NOMINE 


Sua Santita, con biglietto e con Breve della Segreteria di Stato, si é 
degnata di nominare: 
Prelati domestici di S. S.: 
13 Luglio 1910. — Il Rev. D. Guglielmo Enrico Brown, della diocesi di 


Hexham e Newcastl, Presidente del Collegio di S. Cuthberto in Husaw. 
14 Iuglio. — Il Rev. D. Melchiorre Faust, decano forense in Assinins, 


diocesi di Sault S. Maria e Marquette. 
16 Luglio. — Ul Rev. D. Filippo R. Mac Devitt, della diocesi di Filadel- 


fia, sopraintendente dell’ Unione interdiocesana delle Scuole Cattoliche negli 
Stati Uniti. 
ONORIFICENZE 
Il Santo Padre, con biglietto e con Breve‘della Segreteria di Stato, si é 
degnato di conferire le seguenti onorificenze: 


La gran Croce dell’Ordine di S. Gregorio Magno, classe civile : 
22 Maggio 1910. — Al Dott. Felice Porsch, Vicepresidente del Parla- 


mento in Prussia. 
— Al Sig. Alfredo dei conti de Strachwitz, deputato al Parlamento me- 


desimo. 

L’ Uso della Placca del medesimo Ordine: 


24 Giugno 1910. — Al Sig. Conte Comm. Agostino Caterini, della dio- 
cesi di Roma. 


La Commenda dello stesso Ordine, classe civile : 


12 Luglio 1910. — Al Sig. Ing. Uberto Gangel, della diocesi di Vienna. 
14 Luglio. — Al Sig. Giuseppe de Bothmer, Gran Maestro di corte di 
S. A. R. la prinecipessa Anna Langravia di Assia. 
La Commenda dello stesso Ordine, classe militare : 


19 Luglio 1910. — Al Sig. Conte Salvatore Salimei, Cadetto della Guar- 
dia Nobile Pontificia, della diocesi di Roma. 


Il Cavalierato dell’Ordine di S. Gregorio Magno, classe civile: 
15 Luglio 1910. — Al Sig. Enrico O’ Kelly, Maestro di Cappella, in Parigi. 


Il Cavalierato dello stesso Ordine, classe militare: 


9 Luglio 1910. — Al Sig. tenente Eugenio Gasiorowski, istruttore degli 
allievi cannonieri, in Traiskirchen. 
13 Luglio. — Al Sig. Dott. Mariano Tacchi-Venturi, capitano medico della 
Guardia Palatina d’Onore. 
19 Luglio. — Al Sig. Conte Francesco Bezzi, prima Guardia nel corpo 
delle Guardie Nobili Pontificie. 


Il Cavalierato dell’ Ordine di S. Silvestro Papa: 


21 Luglio 1910. — Al Sig. Rag. Angelo Ferranti, gia Direttore della 
Banca Cattolica, di Fabriano. 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare : 


Cameriere segreto soprannumerario : 


29 Luglio 1910. — Mons. Domenico Spada, Minutante della Segreteria 
di Stato. 


Cameriere segreto di spada e cappa soprannumerario : 


3 Agosto 1910. — Il Sig. Conte Gio. Batt. d’Oncieu de la Batie, dell’arch. 
di Chambéry. 

Camerieri d'onore in abito paonazzo: 


19 Luglio 1910. — Mons. Giovanni Zambarelli, dell’archidiocesi di Gaeta. 
27 Luglio. — Mons. Giuseppe Fanti, dell’archidiocesi di Bologna. 


NECROLOGIO 
9 Agosto 1910. — Mons. Severo Araujo y Silva, Vescovo titolare di Temno. 


APPENDIX 


FACULTATES ORDINARIIS GALLIAE CONCESSAE 
DE BONIS ECCLESIASTICIS *. 


EX AUDIENTIA SANCTISSIMI 
Die 21 Septembris 1907. 

SSmus D. N. Pius Divina Providentia PP. X, referente me infra- 
scripto Cardinali a Secretis Status, attentis specialibus circumstantiis 
in quibus nunc Ecclesia catholica in Gallia versatur, fidelium spi- 
rituali bono consulere cupiens in iis quae bonorum ecclesiasticorum 
alienationem respiciunt, facultates quae sequuntur illius nationis Ordi- 
nariis concedere dignatus est: 

a) Facultates de bonis immobilibus. 
I. 

1. Admittendi ad aequam compositionem, iuxta normas quae 
sequuntur, Christifideles qui bona immobilia Ecclesiae erepta, sine 
eiusdem Ecclesiae venia acquisierunt; vel acquisita alienaverunt; et 
praedictorum heredes et quoscumque successores. 

2. Procedat Ordinarius, in compositione facienda, de intelligentia 
aliorum Ordinariorum si quorum intersit, et de consensu eorum qui 
respectivas causas pias canonice repraesentant, aliorumque canonice 
interesse habentium. 

3. In quantitate aequae compositionis determinanda considerentur. 

a) fundorum valor realis eo tempore quo compositio initur; 


' Cfr. etiam litteras S. Poenitentiariae ad Ordinarios Galliarum de composi- 
tionibus quoad bona ecclesiastica datas die 16 Ianuarii 1909 (Acta Apostolicae Sedis, 
ann. I, vol. I, pag. 239). 

b) pretium emptionis; 

c) praesens oratorum status; 

d) id in quo ipsi oratores cum damno Ecclesiae ditiores facti sunt; 
e) onera pia, quorum, si adsint, praecipue ratio habenda est. 

Quoad vero eorumdem onerum redemptionem, condonationem vel 
reductionem, quatenus opus fuerit, provisum est in sequenti n. 17. 

4. Benignior esse potest compositio si pretium solutum, citra 
culpam emptoris, superet praesentem valorem fundorum; et pro 
heredibus eorum, qui bona ecclesiastica ut supra iniuste possederunt, 
sed alias causas pias fundaverunt aut iuvarunt. 

5. Ordinarius, quando agitur de fundis in quibus aliqua sita est 
ecclesia, vel agitur de rebus sacris mobilibus, oratores oretenus 
moneat de obligatione qua tenentur faciendi, sub directione Ordinarii 
pro tempore, quod poterunt pro sacrarum aedium et templorum con- 
servatione, et res sacras nunquam in usus profanos convertendi seu 
deputandi, idque debitis modis notificandi suis heredibus et succes- 
soribus. 

6. Pecuniae vero summas ex compositione acceptas, etiam tenues, 
ipse Ordinarius quamprimum et quam tutissime possit, favore cau- 
sarum piarum ad quas de iure pertinent, in titulos liberos (valeurs 
au porteur) quos viri competentes tutos agnoverint, investire et ad nutum 
S. Sedis conservare satagat; neque alienet sine eiusdem venia, neque 
commutet, nisi urgeat necessitas et tempus non suppetat recurrendi ad 
S. Sedem. 

Quod si supradictae summae pertineant ad causam piam alterius 
dioecesis, transmittendae erunt ad eiusdem Ordinarium. 

Si eaedem pertineant ad Ordines vel Congregationes religiosas , 
requiritur, ut eis tradi possint, venia S. Sedis in singulis casibus. 

Quod si summae spectarent ad causam piam iam extinctam, vel 
ad ecclesiam in qua divina officia amplius celebrari non valeant, Ordi- 
narius ipsarum fructus impendat in bonum alterius causae piae, prae- 
sertim ecclesiarum, presbyterorum et clericorum pauperum, prout melius 
in Domino iudicaverit, celebratis tamen missis et ceteris persolutis suf- 
fragiis, si quae praefinita fuerint. 

7. Nullum documentum peractae compositionis cuipiam tradatur ; 
quod si illud omnino exigatur, Episcopus iis qui se composuerunt , 
poterit in scriptis id tantum declarare « eos omni obligatione conscien- 
tiae erga Ecclesiam ratione fundorum etc., exemptos et solutos esse ». 

8. Ad compositionem Ordinarius admittere poterit etiam fideles, 
qui iuxta leges civiles per actionem recuperationis (action en reprise, 

en revendication, en révocation ou en résolution) in utilitatem propriam 
vindicarunt bona sive immobilia sive mobilia, Ecclesiae donata pro 
legatis piis adimplendis, quoties vindicata bona ex integro Ecclesiae 
restituere nequeant. 


II. 


9. Absolvendi, Apostolica auctoritate, sive per se sive per aliam 
idoneam ecclesiasticam personam, ad hoc in singulis casibus subdele- 
gandam, oratores in praemissis culpabiles, postquam ut supra se com- 
posuerint, a censuris et poenis ecclesiasticis in quas propterea quomo- 
dolibet inciderint, cum congrua poenitentia salutari et reparatione 
scandali, meliori quo fieri poterit modo, prudenti iudicio absolvendis. 

10. Qui ob paupertatem compositionem inire nequeunt, absolvi 
poterunt cum obligatione, ut si ad meliorem conditionem devenerint, 
Ecclesiae satisfaciant, ac interim scandalum removeant. 

Item qui statim nequeunt statutam compositionem solvere, si obli- 
gationem emittant de ea opportuno tempore solvenda; remoto interim 
scandalo. 

ii. Ordinarius moneat confessarios, ut si ad poenitentes in peri- 
culo mortis constitutos et in praemissis culpabiles vocentur, prudenter 
compositionem urgeant: quod si haec obtineri nequeat vel quia tempus 
non suppetit vel ob alias rationabiles causas, satis erit si aegrotus — 
eam heredibus imponat, vel serio promittat eam initurum si convalue- 
rit, remoto scandalo. 

12. Ordinarius confessariis sibi benevisis, tempore quadragesimae, 
vel sacrarum missionum, vel urgente paschali praecepto, facultatem con- 
cedere poterit absolvendi eos qui compositionem statim inire nequeunt, 
dummodo iidem serio promittat se, intra duos menses ab accepta abso- 
lutione, recursum habituros ad Ordinarium pro obtinenda compositione, 
remoto interim scandalo. 


III. 


13. Permittendi Christifidelibus ut bona Ecclesiae acquirere valeant, 
remoto scandalo et ea conditione ut statim ad compositionem, ut supra 
faciendam, deveniant. 

14. Si agatur de bonis ad Ordinem vel Congregationem religio- 
sam pertinentibus, requiritur consensus Superiorum eiusdem Congre- 
gationis. 

15. Exceptas tamen voluit Sanctitas Sua ecclesias, seminaria nec 
non domus episcopales et parochiales, pro quibus emendis ad S. Sedem 
recurrendum erit in singulis casibus. 

16. Ordinarius permittere poterit (imo suadeat) ut fideles, qui iuxta 
leges civiles ius habent, actionem recuperationis (action en reprise, en 
revendication, en révocation ou en résolution) exerceant ad hoc, ut pia 
onera iuxta mentem fundatorum adimpleri possint. Datur autem Ordi- 
nario facultas concedendi oratoribus partialem remissionem bonorum 
recuperatorum quoties speciales circumstantiae in aliquo casu occur- 
rant, quae, iuxta prudens eiusdem Ordinarii iudicium et conscientiam, 
id exigant. 

IV. 

17. Indulgendi iis qui super bonis quibuscumque habent impo- 
sita legata pia vel missarum onera, ut ea redimere valeant data summa, 
cuius fructus quotannis reditus sufficientes ac tutos praebeat pro inte- 
gro eorumdem onerum adimplemento. Quod si aliqua condonatio ex 
toto vel ex parte, si eis satisfactum non fuerit, vel reductio pro futuro, 
sive ad tempus sive in perpetuum, concedenda videatur, id Ordinarius 
facere poterit, omnibus tamen circumstantiis et causis consideratis et 
perpensis. 

Summa vero ex hac redemptione:accepta, ab Ordinario tuto inve- 
stiatur in titulos liberos et caute servetur, ut supra n. 6. 


b) Facultates de rebus mobilibus et conductionibus. 


Insuper Eadem Sanctitas Sua praelaudatis Ordinariis infrascriptas 
concedit facultates, quibus sive per se sive per vicarium in spirituali- 
bus generalem, sive per alias idoneas ecclesiasticas personas ad hoc, 
etiam habitualiter, specialiter subdelegandas, uti licite et libere valeant: 


I. 

18. Indulgendi christifidelibus ut res annonarias, fructus terrae, 
res mobiles, vel inter mobiles adnumerandas, ad ecclesias aut loca pia 
spectantes, et a gubernio usurpatas, acquirere licite valeant, remoto 
prudenter scandalo, atque erogata aliqua eleemosyna favore praesertim 
ecclesiarum seu personarum, ad quas res ipsae spectabant, ab Ordinario 
sive a subdelegato taxanda, quatenus emerint pretio, quod iudicio Or- 
dinarii aut subdelegati fuerit minus iusto; ita tamen, ut si agatur de rebus, 
quae non sint usu consumptibiles, sive quae servando servari possint, 
earum rerum elenchum Ordinario tradere emptores teneantur, et parati 
sint cas quandocumque ecclesiis, seu locis piis, recepto soluto pretio, 
restituere; et curando pro viribus, ut supellectiles vasa ac utensilia 
sacra in usum aliarum ecclesiarum transferantur, nec in usus profanos 


assumantur. 


Il. 


19. Providendi sub iisdem conditionibus ut supra, et praevia eorum 


absolutione cum congrua poenitentia salutari, iis qui easdem res iam 
emerint. 


III. 


20. Indulgendi pariter christifidelibus, ut bona ecclesiastica a guber- 
nio occupata, vel ab iis qui a gubernio illa acquisierunt sine licentia 
S. Sedis, conducere, seu iam conducta retinere valeant, imposita illis 
aliqua eleemosyna favore personarum seu ecclesiarum, ad quas eadem 
bona de iure pertinent, quatenus conduxerint pretio quod iudicio Ordi- 
narii seu subdelegati fuerit minus iusto, et obligatione faciendi quan- 
tum poterunt sub directione Ordinarii pro conservatione praesertim 
sacrarum aedium ac templorum, quae eisdem bonis fuerint adnexa, ac 
praevia absolutione cum poenitentia salutari, quatenus licite conduxe- 
rint, nec non remoto ac reparato scandalo. 

21. Quamvis autem optandum maxime sit, ut huiusmodi condu- 
ctiones ad breve tempus fiant, Sanctitas Sua declarat non obstare 
quominus, sic iubente gubernio seu locatore, conductio fiat ultra trien- 
nium, sed tamen infra decennium. 

22. Vult autem SSmus Pater ut locationes ecclesiarum, seminario- 
rum domorumque episcopalium et parochialium permitti nequeant nisi 
in casibus necessitatis vel evidentis Ecclesiae utilitatis. 

Contrariis quibuscumque minime non obstantibus. 
Datum Romae, ex Aedibus Vaticanis, die, mense et anno praedictis. 


L. 


R. Carp. Merry DEL VAL. 

S. CONGREGATIO CONCILII. 


Gerunden. - Declaratio circa privilegium Bullae Cruciatae relate ad pau- 
peres. - 4 iulii 1910. 


SACRA ROMANA ROTA. 


Baltimoren. - Nullitatis matrimonii. - 30 iunii 1910 . 


DIARIUM ROMANAE CURIAE 


I. Segreteria di Stato. Nomine e onorificenze. 
II. Maggiordomato di Sua Santita. Nomine 
Necrologio. 


APPENDIX. 


Facultates Ordinariis Galliae concessae de bonis ecclesiasticis. - 21 sept. 
1907 . 

